Tietosuojaseloste ja tekijänoikeudet | 5Rytmiä\nTIETOSUOJA-SELOSTE JA REKISTERIOTE\nTekijänoikeudet (sivusto, valokuvat, ym.)\nVastuuvapautuslauseke ja muutokset tietosuojaselosteeseen\n1. TIETOSUOJA- JA REKISTERISELOSTE\nDancing From Within kunnioittaa yksityisyyttäsi. Tässä tietosuojaselosteessa määritellään yksityisyyttä koskevat oikeutesi ja sitoumuksemme henkilötietosi suojaamiseen.\nKäyttämällä Dancing From Within -yrityksen tarjoamia palveluja (valontaival.com -sivusto, postituslista, mobiilisovellukset, sosiaalinen media, verkkokurssit) sekä DigitalBooker-ajanvarausjärjestelmää osoitteessa varaaheti.fi/5rytmia annat luvan henkilötietojesi keräämiseen ja käyttämiseen alla mainituilla tavoilla, jotta voimme tarjota sinulle sujuvia ja toimivia palveluja. Mikäli sinulla on kysyttävää tai kommentoitavaa tietosuojaselosteesta, tämän sivuston toiminnasta tai omasta toiminnastasi sivustolla, olethan yhteyksissä yhteydenottolomakkeemme kautta.\nKaroliina Valontaival / Dancing From Within\n050 567 3720\nAsiakasrekisteriin kuuluvat kaikki asiakkaat jotka ovat:\nvaranneet palveluja ja luoneet sitä varten tilin ajanvarausjärjestelmään (jäljempänä Digital Booker). Koska käsittelemme maksuja, on asiakastilin luominen palvelun varaamisen yhteydessä pakollista.\ntilanneet uutiskirjeen ja liittyneet postituslistalle.\n1.3. Henkilötietojen käyttötarkoitus\nHenkilötietoja käsitellään rekisteröidyn asiakassuhteen ja suostumuksen perusteella.\nAsiakassuhde muodostuu, kun on luonut tilin ajanvarausjärjestelmään palvelujen varaamista varten.\nPelkkä suostumus muodostuu, kun esimerkiksi tilaa uutiskirjeen tai muilla tavoin suostuu markkinointi- tai muuhun viestintään (esimerkiksi täyttämällä lomakkeen tai lähettämällä sähköpostia tai viestiä).\n1.4. Henkilötietojen käsittelyn ja rekisterin käyttötarkoitus\nasiakassuhteen hoitaminen: palveluiden varaus, varaustietojen lähettäminen, varatusta palvelusta tiedottaminen, sähköposteihin vastaaminen, kurssien osallistujalistojen luominen.\nosallistujalistat säilytetään, mikäli joku asiakkaista joskus haluaa hakea 5Rhythms-opettajakoulutukseen, jotta voidaan todentaa, millä tunneilla tai kursseilla hän on ollut läsnä. Tämä tehdään vain asiakkaan omasta pyynnöstä (erillinen palvelumaksu).\npalvelujen markkinointi (postituslista)\nasiakkaan luvalla asiakkaan antamaa palautetta voidaan käyttää markkinoinnissa asiakaskokemuksena (esim. nettisivuilla tai Facebook-tapahtumassa). Asiakkaan antamat palautteet ja yhteydenotot ovat aina täysin luottamuksellista eikä niitä koskaan käytetä missään julkisessa yhteydessä ilman asiakkaan lupaa.\n1.5. Rekisteriin tallennettavat henkilötiedot\nAsiakaspalaute (mikäli asiakas on antanut luvan palautteensa käyttöön referenssinä)\n1.6. Rekisteröidyn oikeudet\nRekisteröidyllä on seuraavat oikeudet, joiden käyttämistä koskevat pyynnöt tulee tehdä osoitteeseen: info@valontaival.com\nRekisteröidyllä on oikeus tehdä kantelu, jos hän kokee, että rikomme henkilötietoja käsitellessämme voimassa olevaa tietosuojalainsäädäntöä.\n1.7. Säännönmukaiset tietolähteet\nAsiakkaalta itseltään suoraan ajanvarausjärjestelmään tai sähköpostitse, puhelimitse, sosiaalisessa mediassa, lomakkeella, mobiilisovelluksen kautta tai muissa vastaavissa tilanteissa, jossa jäsen luovuttaa tietojaan\nAsiakkaalle lähetettyihin viesteihin reagoimisesta ja osallistumisista yrityksen tapahtumiin\n1.8. Tietojen luovutukset\nTietoja ei luovuteta markkinointitarkoituksiin kolmansille osapuolille ilman asiakkaan suostumusta.\nJos asiakas on osallistunut Karoliinan järjestämälle kansainvälisen opettajan kurssille, voidaan asiakkaan tiedot luovuttaa opettajalle hänen postituslistaansa varten, mikäli asiakas antaa suostumuksen.\nAsiakastietoja voidaan tarvittaessa luovuttaa vakuutusyhtiölle esimerkiksi kurssin aikana tapahtuneen tapaturman yhteydessä.\nVisma Passelilta alihankintana ostettu ajanvarausjärjestelmä käyttää sellaisia pilvipalveluja, jolloin asiakastietoja saattaa olla EU:n ulkopuolella tallennettuina. Silloin kun alihankkijat sijaitsevat EU:n ulkopuolella, Visma varmistaa vastaavien kansainvälisten siirtojen oikeudelliset perusteet sinun tai asiakkaidemme puolesta Privacy Shield -järjestelyn (Yhdysvallat) tai EU:n mallisopimuslausekkeiden mukaisesti.\n1.9. Käsittelyn kesto\nHenkilötietoja käsitellään pääsääntöisesti niin kauan, kuin asiakkuus on voimassa. Asiakas voi itse poistaa oman asiakastilinsä ajanvarausjärjestelmästä tai pyytää sen poistamista. Postituslistaltamme rekisteröity pääsee poistumaan itse jokaisessa lähettämässämme markkinointisähköpostissamme olevan linkin kautta.\n1.10. Henkilötietojen käsittelijät\nKaroliina Valontaival pääsääntöisesti käsittelee henkilötietoja Dancing From Within -yrityksen puolesta. Kurssiapulaiset käsittelevät henkilötietoja esimerkiksi tuntien ja työpajojen yhteydessä tarkistessaan, ketkä ilmoittautuneet asiakkaat ovat saapuneet paikalle. Kaikilla henkilötietoja käsittelevillä on salassapitovelvollisuus.\nAjanvarausjärjestelmää hallinnoi Visma Passeli Oy. Tämä yritys käsittelee asiakasrekisterimme asiakastietoja vain ja ainoastaan jos Dancing From Within ottaa yhteyttä ja esimerkiksi pyytää apua jonkun varauksen hoitamisessa tai ongelman ratkomisessa. Visma Passeli Oy ei koskaan ota suoraan yhteyttä asiakkaisiin. Kaikilla Visma Passeli Oy:n työntekijöillä on salassapitovelvollisuus. Visma Passeli Oy kerää anonyymisti dataa asiakkaista analysointi- ja tilastotarkoituksiin eikä tästä datasta ole mahdollista tunnistaa yksittäistä asiakasta. Lue Visma Passelin tietosuojaseloste suoraan täältä.\nKirjanpitoa hoitaa LemonTree Oy, jolla on pääsy laskutus- ja kirjanpitojärjestelmään, mutta ei asiakasrekisteriin.\nKäytämme sähköpostipalveluna MailChimpiä. Kaikki henkilötietosi ovat kuitenkin vain meidän käytössämme ja MailChimp toimii palveluntarjoajana. MailChimpillä on omat tietosuojaselosteet, jotka koskevat heidän palveluaan.\n1.11. Alihankkijat ja tietojen vienti\nDancing From Within muutamia kolmansia osapuolia liiketoimintaprosessiensa tukemiseen ja tarjoamiseen. Näihin kolmansiin osapuoliin kuuluvat, mutta eivät rajoitu niihin:\nVisma Passeli Oy: Digital Booker -ajanvarausjärjestelmä\nGoogle: sähköposti, osa asiakasrekisteristä (esimerkiksi osallistujalistat kursseille)\nSeravo: webhotelli ja domainit\nLemon Tree oy: kirjanpito\nDancing From Within ei siirrä tenkilötietoja ei siirretä EU:n tai Euroopan talousalueen ulkopuolelle.\nVisma Passelilta alihankintana ostettu ajanvarausjärjestelmä kuitenkin käyttää sellaisia pilvipalveluja, jolloin asiakastietoja saattaa olla EU:n ulkopuolella tallennettuina. Silloin kun alihankkijat sijaitsevat EU:n ulkopuolella, Visma varmistaa vastaavien kansainvälisten siirtojen oikeudelliset perusteet sinun tai asiakkaidemme puolesta Privacy Shield -järjestelyn (Yhdysvallat) tai EU:n mallisopimuslausekkeiden mukaisesti.\n1.12. Automaattinen päätöksenteko ja profilointi\nKun vierailet verkkosivuillamme, tietokoneeseesi saatetaan tallentaa joitakin tietoja ”evästeen” muodossa. Eväste on pieni tekstitiedosto, joka sisältää tietoja ja joka on tallennettu tietokoneeseesi. Evästeitä käytetään yksinomaan teknisiin tarkoituksiin verkkosivujen käytön helpottamiseksi. Evästeet voivat olla esimerkiksi tiedostoja, jotka tallennetaan pysyvästi tietokoneeseesi. Näitä evästeitä voidaan tämän jälkeen käyttää verkkosivun mukauttamiseen käyttäjän valintojen ja kiinnostuksenaiheiden mukaan. Yleisin evästetyyppi on ”istuntoeväste”. Kun vierailet verkkosivulla, näitä istuntoevästeitä välitetään tietokoneesi ja palvelimen välillä tietojen käsittelyä varten. Istuntoevästeet poistetaan, kun suljet verkkoselaimen. ”Pysyvä eväste” puolestaan tallennetaan levylle, ja se säilyy, vaikka selain suljettaisiin.\nKäytämme evästeitä kävijöitä koskevien tilastojen keräämiseen ja asetuksiasi koskevien tietojen tallentamiseen, kun siirryt verkkosivuilla. Näin pyrimme kohdistamaan tietoja kävijöillemme mahdollisimman mielekkäästi. Ellei toisin ole ilmoitettu, emme milloinkaan käytä evästeitä henkilötietojen keräämiseen.\nJos et hyväksy evästeiden käyttöä verkkosivuillamme, voit määrittää selaimesi hylkäämään evästeet muokkaamalla selaimen asetuksiasi. Tällöin emme kuitenkaan voi taata, että verkkosivujemme kaikki toiminnot toimivat tarkoittamallamme tavalla. Toimet, joilla evästeet hylätään, määräytyvät käytössä olevan verkkoselaimen mukaan. Lisätietoja saat selaimesi mukana toimitetuista tiedoista.\n1.14. Sosiaalinen media\nVerkkosivuilla voidaan käyttää yhteisöpalveluiden pienoisohjelmia, joiden avulla käyttäjät voivat helposti käsitellä sivuston sisältöä erilaisissa yhteisöpalveluissa (kuten Facebookissa, YouTubessa, Twitterissä tai LinkedIn-palvelussa). Lisätietoja tietojen keruutavoista, kerättävistä tiedoista ja kyseisten kolmansien osapuolten määrittämistä evästeistä on asiaankuuluvien yhteisöpalveluiden tietosuojatiedoissa.\nLisäyspainikkeiden avulla verkkosivustojen omistajat voivat helposti jakaa sisältöä yhteisöpalveluiden välityksellä, sähköpostitse tai lisäämällä sivu kirjanmerkkeihin. Painikkeista saa tilastotietoja kirjanmerkin lisäämisestä ja käyttäjien jakamistoiminnoista. Niiden avulla kävijät voivat levittää nopeasti sanaa sivustoista, mikä parantaa niiden suosiota ja sijoittumista hakutoiminnoissa.\n1.15. Linkit ulkopuolisiin sivustoihin\nVerkkosivuillamme voi olla linkkejä ulkopuolisiin sivustoihin, kuten yhteistyökumppanien sivustoihin. Tällaiset kolmansien osapuolten sivustot eivät ole hallinnassamme, eikä tämä tietosuojakäytäntö koske niitä. Jos käytät muita verkkosivustoja toimittamiemme linkkien kautta, kyseisten verkkosivustojen omistajat voivat kerätä henkilötietojasi. Varmista, että hyväksyt tällaisten kolmansien osapuolten sivustojen tietosuojakäytännöt, ennen kuin lähetät niihin henkilötietojasi.\n2. TEKIJÄNOIKEUDET JA TAVARAMERKIT\n2.1. LOGOT JA TAVARAMERKIT:\nTavaramerkki on sana, logo, tunnuslause, väri tai muoto, jonka avulla tuotteen tai palvelun alkuperä voidaan tunnistaa ja erottaa muista.\nTällä sivustolla käytetään sekä Karoliina Valontaipaleen omaa logoa ja tavaramerkkejä että 5Rhythms®-tavaramerkkiä ja logoa, jotka ovat 5Rhythms Globalin omistamia (ml. 5Rhythms®, Wave, Heartbeat, Cycles).\nKaroliina Valontaipaleella on lisenssi ja lupa käyttää 5Rhythms®-tavaramerkkiä ja logoa, sillä hän on käynyt sertifioitu ja akkreditoitu 5Rytmiä®-opettaja.\nEllei tällä sivustolla ole toisin ilmoitettu, kaikki tavaramerkit, tuotenimet ja yritysten logot ovat 5Rhythms Globalin tai Karoliina Valontaipaleen omaisuutta ja immateriaalioikeuksiin liittyvien lakien suojaamia. Näitä tavaramerkkejä, tuotenimiä ja yritysten logoja ei saa käyttää millään tavoin ilman etukäteen saatua kirjallista lupaa.\n2.2. VERKKOSIVUSTON TEKIJÄNOIKEUDET:\nNäiden verkkosivujen tekijänoikeudet, mukaan lukien rajoituksitta kaikki asiakirjat, tiedostot, tekstit, grafiikat, laitteet, äänet ja audiovisuaaliset osat, ovat Karoliina Valontaipaleen omaisuutta sekä Suomen ja kansainvälisten tekijänoikeuslakien suojaamia. (Kaikki oikeudet pidätetään.)\nVerkkosivuja tai mitään niiden osia, lukuun ottamatta jäljempänä mainittua poikkeusta, ei saa tuottaa uudelleen, jäljentää, kopioida, siirtää, jakaa, tallentaa tai muulla tavoin käyttää kaupallisesti ilman Karoliina Valontaipaleelta etukäteen saatua lupaa. Muutosten tekeminen näiden verkkosivujen sisältöön on ehdottomasti kiellettyä.\n2.3. VERKKOSIVUSTON VALOKUVAT:\nSivustolla käytetyt valokuvat ovat tekijänoikeuslain suojaamia ja kaikki oikeudet pidätetään. Sivuston valokuvista suurin osa © Veera Tiainen, muutamin poikkeuksin (nämä mainittu kuvan yhteydessä). Kuvia ei saa tallentaa, kopioida, muokata, käyttää muussa kontekstissa tai tarkoituksessa (kaupallisessa tai ei-kaupallisessa) ilman etukäteen pyydettyä kirjallista lupaa.\nKäytämme musiikkia tanssitunneilla ja -työpajoissa sekä saatamme jakaa näitä soittolistoja verkossa mm. Mixcloud-palvelun kautta. Pidämme huolen myös artistien tekijänoikeuksista, koska musiikki on niin valtava osa kokemusta tanssilattialla. Musiikkiluvat (Teosto ja Gramex) ovat kunnossa ja soitamme vain laillisesti ostettua musiikkia.\nVaikka olemme kaikin tavoin pyrkineet varmistamaan tämän sivuston tietojen paikkansapitävyyden, esitämme tiedot vakuudetta ja irtisanoudumme sekä suorasta että epäsuorasta vastuusta koskien tarjottujen tietojen täsmällisyyttä, täydellisyyttä ja ajantasaisuutta. Hyväksyt sen, että käytät tätä sivustoa ja sillä olevia linkkejä ja ilmoitettuja tietoja kokonaan omalla vastuullasi. Emme myöskään vastaa kolmansien osapuolten sivustojen sisällöstä, ja niille tältä sivustolta johtavat linkit tarjotaan vain käyttäjän avuksi. Tällä sivustolla oleva aineisto, mukaan lukien millä tahansa valontaival.com -sivulla olevat tekstit, kuvat, grafiikka ja kaaviot, saattaa sisältää teknisiä virheitä, lyöntivirheitä tai muunlaisia virheitä tai epätarkkuuksia, emmekä vastaa näistä virheistä.\nKaroliina Valontaival myös nimenomaisesti irtisanoutuu vastuusta koskien sen sivustojen mahdollista virustartuntaa tai muun tarttuvan tai haitallisen tartunnan läsnäoloa sivustolla; samoin se irtisanoutuu yrityksen sivuilla tarjottujen tietojen keskeytyksettömyyttä ja virheettömyyttä koskevasta vastuusta.\nKaroliina Valontaival tai kukaan yrityksen yhteydessä toimiva henkilö tai mikään sen yhteydessä toimiva yritys ei vastaa vahingosta, joka aiheutuu siitä, että käytät tai et kykene käyttämään tätä sivustoa tai tällä sivustolla tarjottuja tietoja, sisältöjä, palveluita tai muuta aineistoa.\nKaroliina Valontaival pidättää itsellään oikeuden muuttaa, lisätä ja/tai poistaa tietoja sivustolta (tämä vastuuvapautuslauseke mukaan lukien) milloin tahansa ilman ennakkoilmoitusta. Karoliina Valontaival ei ole velvollinen päivittämään sivustoa tai sillä tarjottuja tietoja.\nJos muutamme tietosuojaselostetta, julkaisemme päivitetyn selosteen täällä yhdessä uuden version päiväyksen kanssa. Suosittelemme, että luet tietosuojaselosteen säännöllisesti. Jos teemme sellaisia olennaisia muutoksia tietosuojaselosteeseemme, jotka muuttavat tietosuojakäytäntöjämme merkittävästi, voimme myös ilmoittaa tästä sinulle muulla tavalla, kuten esimerkiksi sähköpostitse tai julkaisemalla ilmoituksen konsernin sivustolla ja/tai sosiaalisessa mediassa ennen muutosten voimaantuloa.\nTämä tietosuojaseloste päivitettiin viimeksi 17.9.2020.


Raija sairastui sepelvaltimotautiin reilusti alle viisikymppisenä – tämä oire herätti - Studio55.fi\nRaija sairastui sepelvaltimotautiin reilusti alle viisikymppisenä – tämä oire herätti\nStudio55.fi > Terveys Julkaistu 12.11.2016 06:00\nSepelvaltimotautiin nuorena sairastunut Raija Hallikainen kertoi Studio55.fi-lähetyksessä, miten hän tajusi huolestua omasta sydänterveydestään.\nRaija Hallikaisella todettiin sepelvaltimotauti vuonna 1994, reilusti alle viisikymppisenä.\n– Ajattelin jossakin vaiheessa elämääni, että ehkä se sepelvaltimotauti minullekin tulee, koska minulla on vahva perimä – isä kuoli jo 48-vuotiaana. Mutta en kuitenkaan uskonut, koska elämäntapani olivat hyvät. Olin aina liikkunut paljon ja elänyt muutenkin terveellisesti enkä ollut ylipainoinen, Raija kertoi lähetyksessä.\nRaija huolestui, kun hänestä tuntui hitaalla kävelylenkillä, ettei hän saa happea.\n– Sanoin, että nyt tapahtuu jotain ihmeellistä. Se meni kuitenkin ohi, joten en heti syöksynyt tutkimuksiin tai lääkäriin vaan seurasin tilannetta.\nVuonna 1995 Raija joutui kahdesti pallolaajennukseen, ja kun ne eivät auttaneet, lopulta ohitusleikkaukseen. Puoli vuotta viimeisen leikkauksen jälkeen hän meni jo takaisin kansantanssitunneille. Nyt hän kertoo liikkuvansa ja elävänsä kuten ennenkin.\n– En ole oikeastaan rajoittanut elämistäni millään lailla.\nSaako sydänvaivainen rasittaa itseään? Mistä tietää, että sydänvaivojen takia pitää mennä lääkäriin, jos kyseessä ei ole hätätilanne? Katso video ylhäältä.\nUusi sydän pelasti Armin hengen – kävi lähellä kuolemaa 21.1.2016\nTältä sydänkohtaus tuntuu – lääkäri kertoo 25.4.2016\nMuista: sydänkohtaus ei aina satu! 29.5.2016\nSydänsairas, älä luovu liikunnasta – ”Pitäisi ruveta tekemään vähän enemmän” 25.4.2016\nSydänsairaudet oireilevat eri tavoin: Kuusi yllättävää oiretta, joita ei tulisi koskaan sivuuttaa 17.2.2016\nTunnista hiljaisen sydänkohtauksen oireet 13.1.2016


Halssilan hiihtomaan, Haukanniemen esteettömän luontopolun ja Kehä Sinisten kehittämiseen 127 000 euroa ELY-keskukselta | Jyväskylä Region Event Calendar\nLiikuntapääkaupunki Jyväskylä on saanut avustusta lähivirkistys- ja viheralueiden kunnostamiseen sekä kehittämiseen yhteensä noin 127 000 euroa. Avustusta haettiin Uudenmaan elinkeino-, liikenne- ja ympäristökeskukselta Halssilan hiihtomaan sekä Kehä Sinisten kehittämiseen. Avustuksen määrä on noin puolet kunnostushankkeiden todellisista kustannuksista, joista kaupunki kattaa loput. Kehitystoimenpiteet toteutetaan vuoden 2021 aikana.\n- Lähivirkistysalueiden kunnostuksessa tällaiset summat ovat isoja – eli suhteellisen pienellä panostuksella saadaan eteenpäin hyvinvoinnin ja terveyden kannalta hienoja hankkeita, iloitsee maisema-arkkitehti Mervi Vallinkoski.\nHalssilan hiihtomaan palvelut nostavat tasoaan\nHalssilan hiihtomaan kehittämistoimia varten saatu avustus on noin 42 000 euroa. Avustuksen käyttötarkoituksena on kunnostaa ja parantaa alueen virkistystoimintoja sekä turvallisuutta. Alueelle on laadittu kehittämissuunnitelma, jonka toimenpiteitä ovat nykyisen kodan kunnostus, toisen kodan/laavun rakentaminen toisen pulkkamäen päälle, pulkkamäkien ja muun alueen nykyistä parempi valaiseminen, alueen toimintojen jäsentäminen sekä alueen ympärivuotisten lähiliikuntaa palvelevien toimintapisteiden kehittäminen.\n- Halssilan hiihtomaan alueen kehittämistä on suunniteltu ja ideoitu jo vuosia. Nyt kun hyvä rahoitusmalli tuli, saatiin suunnitelmat koottua yhteen eri tahojen kanssa ja tehtyä toteutuskelpoinen suunnitelma alueelle, kertoo liikuntakoordinaattori Kari Häkkinen.\nHalssila valikoitui kehitystoimien kohteeksi, koska ulkoilualueen käyttöaste on todella suuri etenkin talvisin. Pysäköintialueet ovat käyneet ahtaaksi alueen toimiessa hiihtomaan lisäksi hiihdon lähtöalueena. Myös koulujen ja päiväkotien lisääntynyt kesäkäyttö edellyttää alueen tasonnostoa Toimenpiteet on tarkoitus toteuttaa kuluvan vuoden 2021 aikana niin, että ensi talvena Halssilassa olisi uudistetut olosuhteet niin mäenlaskijoille, hiihtäjille ja muille ulkoilijoille. Alueen kehittämissuunnitelmaan voi tutustua kaupungin liikuntapaikkarakentamisen verkkosivuilla.\nKehä Sinisten varrelle esteetön luontopolku, kalastuslaitureita ja parannettua opastusta\nKehä Sinisten kehittämistä varten avustusta myönnettiin noin 85 000 euroa. Kehä Sinisillä, eli Tuomio- ja Palokkajärven ympärysalueilla, tehdään lukuisia kehitystoimenpiteitä kuluvan vuoden aikana. Kehitystoimenpiteet on määritelty jo vuonna 2020 valmistuneessa Jyväskylän kaupungin luontoliikuntaohjelmassa, joka ohjaa tulevien vuosien luontoliikuntaolosuhteiden kehittämistä kaupungissa. Haukanniemessä käynnistetään uuden esteettömän luontopolun rakentaminen, Palokkajärven ympäri kulkevan kevyen liikenteen reitin varrelle toteutetaan opastus sekä Tuomiojärven rannalle rakentuu kaksi uutta kalastuslaituria.\nHaukanniemen esteettömän luontopolun toteuttamisen rahoitusosuus on noin 55 000 euroa avustuksesta. Reitin rakennussuunnitelmat viedään loppuun kevään aikana ja polkurakenteiden tekeminen aloitetaan arviolta elo-syyskuun aikana. Tavoitteena on saada vuoden 2021 aikana reitin pohja- ja kaiderakenteet, yhdysreitti luontopolulle Wilhelm Schildtin kadun päästä sekä levähdyspaikat penkkeineen rakennettua. Luontopolun opasteet sekä taukorakenteet eli laavu, esteetön WC sekä puuhuoltorakennus toteutetaan vuoden 2022 aikana.\nTuomiojärvelle rakennetaan virkistyskäyttöön kaksi uutta kalastuslaituria, joiden sijainnit ovat vielä suunnitteluvaiheessa. Laitureiden sijoittelun kohdalla huomioidaan luontoarvot sekä hyvä saavutettavuus. Palokkajärven Kehä Sinisen ympärille toteutetaan kevyen liikenteen reittiopastus samalla tyylillä kuin Jyväsjärven kiertävällä Rantaraitilla on. Opastusmerkkeinä toimivat Kehä Sininen -lätkät reitin varrella.\nTutustu Halssilan hiihtomaan suunnitelmiin sekä Jyväskylän liikuntapaikkarakentamisen hankkeisiin liikuntapaikkarakentaminen -verkkosivulla.\nTutustu Jyväskylän luontoliikuntaohjelmaan\nHalssilan hiihtomaa: Liikuntakoordinaattori Kari Häkkinen p. 0500 755240.\nKehä Siniset: Yleiskaavapäällikkö Mervi Vallinkoski p. 050 5848822.\nHaukanniemen esteetön luontopolku: Ympäristönsuojelusuunnittelija Katriina Peltonen p. 050 300 3952.


Markku_58 · 12.9.2015\nParin kuukauden kokemuksella ruohonleikkuri on ihan hyvä.Leikkujälki on tasaista ja siistiä. Automaattista nopeussäätöä epäilin ennen tilausta, mutta se on kuitenkin varsin kelvollinen. Pari kehityskohdetta kuitenkin: keruupussi voisi täyttyä tassaisemmin perältä alkaen. Varsinkin märällä ruoholla täytöaukko tahtoo tukeutua, mikä näkyy pyöriin kerääntyvanä ruohosillpuna. Missään vaiheessa kone ei kuitenkaan ole hyytynyt eikä jättänyt alleen liikaa ruohosilppua. Toinen kehityskohde on vedon vapautus. Ahtaissa paikoissa, joissa joutuu peruuttelemaan, tahtoo veto jäädä päälle, jolloin kone on melko raskas vetää takaisin päin. Tosin muissa vetävissä leikkureissa veto on katkastava manuaalisesti. Siihen nähden automaatti on hieno keksintö. Vielä kun saisi automaatisen suunnanvaihdon, niin leikkuri hipoisi täydellisyyttä. Kaiken kaikkiaan olen tyytyväinen..


Kutsu Lumituuli Oy:n varsinaiseen yhtiökokoukseen 12.3.2008 | Lumituuli Oy\nKutsu Lumituuli Oy:n varsinaiseen yhtiökokoukseen 12.3.2008\nLähettänyt 3. maaliskuu 2008 - 11:06 käyttäjä Sampsa_Hario\nKokous pidetään keskiviikkona 12.3.2008 alkaen klo 17.30 Helsingin\nyliopiston päärakennuksen salissa nro 7 (Fabianinkatu 33, 3. krs). Ilmoittautuminen kokoukseen tulee hoitaa ennakkoon, viimeistään maanantaina 10.3. Ilmoittautua voi sähköpostitse tai postitse (kysy@lumituuli.fi tai Lumituuli Oy, PL 437, 00101 Helsinki). Mahdolliset valtakirjat on esitettävä ilmoittautumisen\nLisäksi kokouspaikalla tulee ilmoittautua klo 17.15 mennessä. Tilinpäätöstä koskevat asiakirjat liitteineen, tilintarkastajan lausunto ja hallituksen ehdotus osakeannin järjestämiseksi ovat nähtävissä\nyhtiön internet-sivuilla osoitteessa www.lumituuli.fi/tilinpaatokset.html. Niistä voidaan pyynnöstä lähettää osakkeenomistajalle jäljennökset.\nääntenlaskijoiden sekä pöytäkirjan tarkastajien valitseminen. Kokouksen laillisuuden ja päätösvaltaisuuden toteaminen sekä ääniluettelon esittäminen.\n3. Tilinpäätöksen (tuloslaskelman, taseen ja toimintakertomuksen, joka\nohessa liitteenä) ja tilintarkastuskertomuksen esittäminen vuodelta 2007. Tuloslaskelman ja taseen vahvistaminen sekä päättäminen toimenpiteistä, joihin vahvistetun taseen mukainen voitto 4083,03 euroa antaa aihetta.\n4. Hallituksen ehdotuksen suunnatusta osakeannista (liitteenä)\n5. Osakeannin edellyttämästä yhtiöjärjestyksen muutoksesta päättäminen.\nYhtiöjärjestyksessä ilmoitettu B-osakkeiden määrä muutetaan kiinteästä määräväliksi.\n6. Vastuuvapauden myöntäminen hallitukselle sekä toimitusjohtajalle\n7. Toimintasuunnitelman vahvistaminen vuodelle 2008.\n8. Hallituksen jäsenten ja varajäsenten valitseminen vuodelle 2008.\n9. Tilintarkastajien valitseminen vuodelle 2008.\nYhtiön osakkeeseen on kohdistunut viime aikoina paljon kysyntää, ja toisaalta yhtiön sähköntuotannosta myydään tällä hetkellä osakkaille vain noin kaksi kolmasosaa. Yhtiön nykyisen voimalan korvaaminen aikanaan uudella ja tehokkaammalla tai investointi toiseen voimalaan vaativat molemmat pääomia.\nYhtiön hallituksen tulkinnan mukaan Rahoitustarkastus vaatii yleisölle avoimilta yli 100 000 euron osakeanneilta antiesitteen laatimista ja hyväksyttämistä Rahoitustarkastuksella, mistä aiheutuisi yhtiölle merkittävästi kuluja. Mainittu 100 000 euron raja lasketaan 12 kk ajalta, ja sitä pienemmän annin voi järjestää vaikka vuosittain ilman esitteen laatimisvelvollisuutta.\nMerkintähinnaksi ehdotetaan 240 euroa, joka on ollut viimeaikaisten kauppojen perusteella markkinahinta. Se tarkoittaa 1,5 prosentin vuosittaista tuottoa alkuperäiselle osakepääomalle.\nHallitus ehdottaa yhtiökokoukselle, että osakepääomaa korotetaan vähintään 240 eurolla ja enintään 96000 eurolla antamalla merkittäväksi vähintään 1 ja enintään 400 kappaletta uusia 240 euron hintaisia nimellisarvottomia B-osakkeita.\nHallitus ehdottaa osakepääoman korottamispäätöstä tehtäväksi yksinkertaisuuden vuoksi ja jotta tuulisähkölle saadaan uusia käyttäjiä siten, että osakkeenomistajilla ei ole merkintäetuoikeutta (suunnattu osakeanti). Mikäli kaikkia osakkeita ei merkitä ensisijaisessa merkinnässä, toissijaista merkintää ei järjestetä. Ylimerkintätilanteessa hallitus päättää miten osakkeet allokoidaan merkitsijöille periaatteenaan, että suurimpia merkintöjä leikataan ensin. Ylimerkintätilanteessa palautettavalle summalle ei makseta korkoa.\nAnti järjestetään 1.4.-31.5.2008 välisenä aikana. Osakkeiden merkintä tapahtuu maksamalla osakkeet yhtiön pankkitilille merkintäkohtaisella viitenumerolla, jonka merkitsijä saa ennen tätä yhtiön internet-sivuilta.\nUusien osakkeiden yhteenlaskettu merkintähinta merkitään osakepääomaan.\nYhtiön hallitus valtuutetaan päättämään mahdollisista muista osakeantiin liittyvistä seikoista.\nLumituuli Oy:n vuoden 2007 tapahtumia\nSähköntuotanto vuonna 2007 oli yhteensä 1 435 712 kilowattituntia.\nYhtiön liikevaihto oli 54 780,61 euroa ja tilikauden tulos 4 939,10 euroa. Voimala toimi lähes koko vuoden normaalisti, mutta loppuvuodesta on ilmennyt vielä selvittämättömiä ongelmia vaihteiston hydrauliikkasensorin kanssa.\nHallitus esittää, että tilikauden tulos siirretään edellisten vuosien voitto-/tappiotilille, ja ettei yhtiö jaa osinkoa vuodelta 2007.\nVuonna 2007 hallituksessa toimivat ennen yhtiökokousta Merja Hiltunen, Mikko Jalas, Juha Kiviluoma (pj.) ja Aarne Koutaniemi. Varajäseninä toimivat Milja Eskola ja Janne Pietikäinen.\nYhtiökokouksen jälkeen 22.6. hallituksessa toimivat Sampsa Hario (pj. 31.7.2007 asti, toimitusjohtajaksi valinnan jälkeen rivijäsen), Merja Hiltunen, Aarne Koutaniemi (pj. alkaen 1.8.2007), Mikko Jalas ja Janne\nPietikäinen. Varajäseninä ovat toimineet Erkki Kauppinen ja Juha Kiviluoma.\nHallitus kokoontui vuoden aikana 8 kertaa. Hallitukselle on maksettu palkkioita vuoden aikana 690 euroa.\nYhtiön toimitusjohtajana on toiminut 31.7.2007 asti Aarne Koutaniemi, ja 1.8.2007 alkaen Sampsa Hario. Toimitusjohtajalle on maksettu vuoden aikana palkkaa 9 980 euroa.\nYhtiön osakkeesta 74 kpl on vaihtanut omistajaa tilikauden 2007 aikana.\nSampsa Hario, Lumituuli Oy:n toimitusjohtaja\nJos et saanut yhtiökokouskutsua...\nLähettänyt 3. maaliskuu 2008 - 11:12 käyttäjä Sampsa_Hario\nYhtiökokouskutsut on lähetetty ensisijaisesti sähköpostitse osoitteensa yhtiölle toimittaneille ja muille kirjepostilla. Jos et ole saanut kutsua 5.3.2008 mennessä, on yhtiöllä väärä tai vanha osoitteesi.\nJos saat kutsun kirjepostissa, harkitse sähköpostiosoitteesi toimittamista yhtiölle, jolloin luonnonvaroja ja yhtiön varoja säästyy joka kevät.


6 faktaa kehonhuollosta – Virkeä Vointi\nEtusivu Ajankohtaista Uncategorized 6 faktaa kehonhuollosta\nLiikunta on kehonhuollon ykkönen\nVirkeän Voinnin Facebookissa arvottiin hierontalahjakortti ja te ystävät saitte jakaa parhaat vinkkinne arjen kehonhuoltoon. Selkeäksi kehonhuollon ykköseksi kommenteissa valikoitui liikunta eri muodoissaan. Liikunnan terveysvaikutukset ovatkin kiistattomat. Se auttaa meitä tutkitusti voimaan paremmin ja elämään pitempään. Liikunta antaa meille lisää energiaa, parantaa unen laatua, lisää keskittymis- ja vastustuskykyä, vahvistaa sydäntä, vaikuttaa aivojen hyvinvointiin ja muistiin – varsinainen runsaudensarvi siis.\nKaikki liike vie eteenpäin\nKehonhuollon kannalta oleellista liikunnassa on, että pidetään pyörät pyörimässä eli nivelet liikkeessä ja lihakset toiminnassa, oikeanlaista hengittämistä unohtamatta. Hengittämällä oikein kehoa voidaan ohjata sekä suorittamaan että rentoutumaan. Jos liikunta ei ole oma juttu, on lohdullista tietää, että sen ”kultaisen puolituntisen” ei tarvitse olla hikinen. Ja että jo 5-15 minuutin liikuntarupeamat tuntuvat terveydessä. Ja että muutaman minuutin portaiden nousulla on jo vaikutusta jalkalihaksiin.\nKehonhuolto on tärkeää palautumisen kannalta, jotta siis jaksaisimme ja voisimme hyvin arjessamme. Liikunnan lisäksi monipuolinen ruokavalio ja riittävä nesteytys ovat avainasemassa. Monenlaista kuuria ja ihmedieettiä on nykyisin tarjolla ja ne voivat jopa hämmentää. Suurimmalla osalla perusruokavalio on kunnossa. Ongelma on ehkä ennemminkin ruokailun epäsäännöllisyys ja liian suuret tai pienet annoskoot. Yksilöllisen tarpeen mukaan ravinnon myönteisiä vaikutuksia voidaan täydentää tarvittaessa turvallisilla luonnonmukaisilla lisäravinteilla.\nPysähdy kiireen keskellä\nSuuri haaste kehonhuollolle ja palautumiselle on mielestäni nykyajan vauhtipyörä, jossa kiire, stressi, riittämätön uni ja vähäinen lepo vaihtelevat kiihtyvään tahtiin ja vaikuttavat sympaattiseen hermostoon. On toki myönteistäkin stressiä, joka lisää suorituskykyä ja auttaa ponnistelemaan eteenpäin. Mutta vauhtipyörä-stressi aiheuttaa väsymystä ja muita fyysisiä oireita, mielialan madaltumista ja vastustuskyvyn alenemista. Siksi myös mielen harjoitukset, pysähtyminen, hiljentyminen ja rauhoittuminen ovat kehonhuollolle puhdasta kultaa. Mielikuvaharjoitus, piipahdus metsään, kävely veden äärellä, hengitysharjoitus – mikä tahansa lyhytkin toiminta tai pysähtyminen voi auttaa katkaisemaan kiireen kierteen. Tietoinen keskittyminen muovaa aivoja ja sitä kautta kiireen tunteesta voi oppia eroon.\nTunnista kehosi tarpeet\nKehonhuollossa varmaan tärkeintä on tiedostaa ja tunnistaa oman kehon tarpeet, tietää keinoja niiden tyydyttämiseksi ja varmistaa niille riittävästi aikaa arjessaan. Nykyaikamme suurin haaste taitaa olla se, että meillä riittää kyllä tietoa aiheesta kuin aiheesta, mutta jonkin asian käytännön toteuttaminen ei siitä huolimatta, tai ehkä juuri siksi, ota onnistuakseen. Tiedetään sekin, että aktiiviset liikunnalliset tavat riittävät kehonhuolloksi, jos arjen kuormitus on kohtuullista.\nHelpotusta kehonhuollon ammattilaiselta\nMutta mitä jos arki ei ole kohtuullista ja liikunta ei ole edes se oma juttu. Sen vuoksi on hyvä, että kehonhuoltoa voi toteuttaa myös passiivisesti. Tällöin kehoa huoltaa joku muu kuin henkilö itse. Tällaista huoltavaa toimintaa ovat esimerkiksi hieronta, lihasten muokkaus, nivelten ja peitinkalvojen käsittely sekä passiiviset venyttelyt. Ja mm. lymfahieronta on yhtä tehokas nesteen liikkeelle saava voima kuin liikunta. Passiivisella kehonhuollolla hoidetaan rasitustiloja ja -vammoja sekä myös ennaltaehkäistään niitä.\nTervetuloa kehonhuollon ammattilaiselle!\nEdellinen artikkeli 12 oivaltavaa vuotta hierojana\nSeuraava artikkeli Lymfahieronnasta apua turvotukseen, kipuun ja stressiin\nHyvinvointituotteita 12 % asiakasalennuksella


Kuinka sisustaa häät sisäänkäynti: tee-se-itse-ideat koristeluun valokuvalla\nHome›Häävalmistelut›Hääkoristeet›Kuinka sisustaa häät sisäänkäynti\nKuinka sisustaa häät sisäänkäynti\nDIY-koriste morsiamen kuistilla\nParhaat ideat suunnitteluun ja sisustamiseen valokuvien avulla\nMenestyneen avioliitto-ehdotuksen jälkeen nuori pari alkaa suunnitella häitä. He viettävät useita kuukausia suunnittelemalla tapahtumaa ja valitsemalla tarvittavan henkilökunnan, etsimällä tapahtumapaikan ja hääpuvut, määrittämällä valikon ja sisustamalla juhlat. Ja kun aikaa on jäljellä vähän, tulee aika ratkaista kysymys siitä, kuinka sisustaa sisäänkäynti hääihin. Sitä ei pidä lykätä myöhemmin, vaan on parempi miettiä sisätilojen sisustustiedot etukäteen.\nJos haluat luoda juhlava, iloisen tunnelman sulhanen aamulla, huolehdi perinteisestä viihteestä - morsiamen lunnaasta. Tämä rituaali tapahtuu matkalla kotiisi, joten sinun tulee harkita yksityiskohtia siitä, kuinka häät sisäänkäyntiä koristellaan. Joten seinämää tarkastellessaan ihmiset eivät kiinnitä huomiota pyyhittyyn maalaan eikä ikkunat näytä heille pieniltä ja surullisilta, sinun on asetettava korostukset oikein.\nTunnista sisäänkäynnin tärkeimmät ongelmat, naamioi ne tekemällä niistä näkymättömiä, käännä vieraiden ja sulhanen huomio huoneen etuihin. Esimerkiksi seinien maalin kuorinta peittää helposti kauniilla kankaalla, nauhoilla, keskity puhtaisiin vaiheisiin. Jos ongelma on sisääntulokentällä, on parempi peittää se matolla tai tehdä polku terälehdistä. Kiinnitä huomiota portaiden sulhanen koristamalla se epätavallisella sisustuksella. Usko minua, jos yrität, voit luoda iloisen tunnelman kaikille vieraille.\nKun koristelet sisäänkäyntiä, ota huomioon polku sinulle, mukaan lukien hissi, etuovi, asunnon lähellä oleva alue eikä vain portaikko. Sulhanen tulisi suorittaa ensimmäiset vaiheet hemmottelemalla kauneutta, joka kasvaa hetkeksi, kun lähestyt sinua. Älä unohda, että valitsemasi sisustuksen tulee vastata häiden pääväriä. Värikkäitä, liian kirkkaita hääkoristeita sisäänkäynnin tai omakotitalon sisäänkäynnin kohdalla ei sovi tarjoukselliseen romanttiseen juhlaan.\nKun olet päättänyt korostaa pääsisäänkäyntiä, miettiä useita häävaihtoehtoja. Scarlet ruusunlehdet ilmaisevat intohimoa, vaaleanpunainen - arkuus, valkoinen - luottamusta ja puhtautta. Jos sinulla on luova häät, alkuperäisessä sisäänkäynnissä tarkastellaan kuvia ja kirjoituksia, jotka on tehty spray-tölkillä stensiilien kautta. Ota lempeä, aistillinen juhla kerrallaan loistavasta, kevyestä kankaasta (guipure, mesh). Kiinnitä se kynttilänjaloilla. Ylelliset häät ovat kiiltävällä maalilla peitetyt vuoratut origamihahmot.\nJos talossasi ei ole hissiä, osoita portaikon portaikkoa varten tarkoitetussa hääkoristeessa mielikuvitustasi ruumiistamalla haluja, ei vakiokuvioita. Pidätkö morsiamen ostamisen perinteestä? Sitten sisäänkäynnin askeleilla tulisi olla pelin toiveita, tehtäviä, tehtäviä, joita sulhanen pystyy suorittamaan. Jos haluat, että rakastamasi, nouseva sinuun, on täysin odottamassa, on syytä lähestyä romanttista puolta. Käytä kynttilöitä, kukka-asetelmia ruukuissa, herkkä kangas, paperikoristeet, ripustamalla yhteiset valokuvat portaikon kaiteeseen.\nAseta sisäänkäynnin seinille yleiset valokuvat, jos et ole jo tehnyt niin kaiteelle. Joten sulhanen voi muistaa kuvissa mainitut paikat. Jos häät järjestetään peliversiona, miettiä mistä löytää suuria tarrajulisteita «Rakkaus on ...». Alkuperäiset sydämen, pallojen, häävärisi kolmioiden muotoiset seppeleet näyttävät hyvältä, peittäen sisäänkäynnin seinien sopimatonta väriä. Kiinnitä ne kattoon teipillä.\nViimeinen este sulhanen tielle on morsiamen talon ovi. Niiden tulisi olla viimeinen ominaisuus tässä vaikeassa aamutiellä kuistilla. Häät kukkaseppeleet näyttävät harmonisesti, tyylikkäästi ja tiiviisti. On parempi käyttää kasveja, jotka hääkauden mukaan sopivat pääteemaväriin. Jos valitset tekokukkia, tämä hääseppele palvelee sinua pitkään. Alkuperäinen ratkaisu on kirjoitus «olen samaa mieltä», «Sinun puolikkaasi». Kukkakimpun kukkakimput ovat loistava idea boho- tai ympäristöystävällisiin hääihin..\nJotta kuistiltasi tulisi ainutlaatuinen, hienostunut taideteos, ei tarvitse palkata koristeita, kukkakauppiaita ja hääjärjestäjiä. Sinusta voi tulla suuri suunnittelija. Jos pelkäät, että sinulla ei ole aikaa sisustaa sisäänkäyntiä fyysisesti, kysy tyttöystävältäsi apua. Tärkein kriteeri on korujen luominen rakkaudella ja pala sielustasi. Kiivettäessäsi sinulle, sulhanen tulisi tuntea, että odotat häntä ennen häitä.\nHääideoiden kääntämiseen on monia vaihtoehtoja. Jopa minimaalisen budjetin avulla, on helppo luoda satu satuhanteen sisäänkäynnille hääpäivänä. Tarvitset skottinauhaa, saksia ja paperia, josta sinun on luotava tilavuusasennuksia palloina, kukina, geometrisina seinäkkeinä. Tai käytä ilmapalloja hääissä. Jos budjetti sallii, älä unohda tuoreita kukkia - ne ovat kauniita missä tahansa sisäänkäynnissä.\nNauhat ja jouset.\nMatka alttarille upea hääpuku, rikas juhla odottaa sinua elämän parhaana päivänä? Sitten aamun ennen häitä tulisi olla yhtä laajamittainen ja runsas. Nauhojen käyttäminen sisustukseen on aina antanut tällaisen vaikutuksen. Tummanpunainen jousi «Marsala» Sopii viinihäihin. Vaaleanpunaiset nauhat seinämää pitkin ja portaikon kaiteet ovat loistava alku herkolle seremonialle. Pienet norsunluun tai samppanjan jouset sopivat täydellisesti sisäänkäynnin aurinkoisiin ikkunoihin. Viimeistele asunnon tai morsiamen talon etuoves seppelellä, jossa on jousi, joka on tehty häät teemavärillä.\nHäät ylittävät perinteisen koristekehyksen tavallisilla punaisilla ja valkoisilla palloilla. se «viime vuosisata». Jos häätoimisto tarjoaa sinulle ajatuksen sisustaa sisäänkäynti ilmapalloilla, älä kieltäydy, ennen kuin lähetät lopullisen kuvan. Tämän vaihtoehdon tärkein etu on vaatimaton budjetti ja mahtava näkymä.\nIlmapallot tuottavat vain syövyttäviä, kirkkaita värejä, mutta myös herkkiä sävyjä. Vaaleanpunainen, persikka, norsunluu, minttu, viininpunainen, smaragdi, meri sininen ... ja tämä ei ole koko luettelo. Alkuperäinen päätös hääissä on ilmapallot, joissa täytetään kipinöitä tai salaisia muistiinpanoja, jotka kertovat sulhanelle kuinka ratkaista palapeli nopeasti morsiamen lunnaalla. Mini-ilmalaivat valmistetaan kankaan avulla ja kiinnitetään langalla sisäänkäynnin kattoon. Lelut, kukat, jotka sulhanen esittelee morsiamenelle, lisätään koriin.\nKukkajärjestelyt sisäänkäynnissä - poikkeukselliset, tyylikkäät, todella. Jokainen kukkakauppias tekee mielellään ihmeitä sinulle. Jos sinun on helpompaa uskoa tapaus päällikölle, tee niin. Ideologian inspiroivina morsiamet oppivat jatkuvasti uusia luovuuden perusteita. Sinun on kokeiltava itsesi ensimmäistä kertaa kukkakauppiaan roolissa sisääntuloaulan avulla. Kukkakimppuja, installaatioita, yksittäisiä silmuja - kaikki on helppo laittaa koriste maljakoihin, purkkeihin, kukkaruukkuihin, laatikoihin ja muihin käsillä oleviin laitteisiin.\nNenäliinat ja seppeleet\nJos pidät kirkkaista hääpäätöksistä, huivit ja seppeleet sopivat sisääntulon sisustamiseen. Poista pääteeman väri. Ota huivit, jotka liitossa luovat tasaisen kaltevuuden, sido yksi köyden päälle - kaunis häät tausta portaassa on valmis. Seppeleiden valmistuksessa käytetään paperia, pahvia, tottelevaa kangasta, vanhoja taustakuvia, lehtiä. Sinun on otettava sopiva materiaali, leikattava siitä samat geometriset muodot, naru se narulle, ripustettava kallioon.\nOman materiaalisi valitseminen on helppoa: jos sinulla on vintage-häät, pionien kukkataustakuvat toimivat paremmin kuin muut. Valintasi on elokuvatyylinen juhla «Kultahattu»? Käytä kultaisia kipinöitä tai maalaa paperipiirien päälle. Jos häät osuvat ystävien lomalle tai jos hääteema on tietty kukka tai hedelmä, löydät varmasti tällaisen kuvion sisältävän taustakuvan.\nPöydän koristelu vastasyntyneille\nKoostumus vastasyntyneiden pöydällä\nHäät taikua kynttilöillä


Uni huoltaa elimistöä - Apteekki\nKun nukumme, mieli ja keho lepäävät. Unessa tapahtuu kuitenkin paljon: hermostoamme huolletaan, solujen energiavarastot täyttyvät ja päivän tapahtumat tallentuvat muistiin.\nNukuitko viime yönä hyvin? Jos vastaat kieltävästi, olosi on todennäköisesti väsynyt ja tokkurainen. Asioiden muistaminen on hankalaa, keskittymiskyky tuntuu heikolta ja reagointi vaaratilanteisiin käy tavallista hitaammin.\nHyvä uni edistää terveyttä, jaksamista ja uuden oppimista. Uusia hermosoluja syntyy, ja aivo-selkäydinneste pääsee huuhtelemaan hermostoon kertyneitä kuona-aineita.\n– Uni on elimistön toiminnan kannalta hyvin aktiivinen olotila, kuvailee tutkimusprofessori Timo Partonen Terveyden ja hyvinvoinnin laitoksesta.\nJos nukumme pitkään huonosti, elimistön puolustuskyky taudinaiheuttajia vastaan heikkenee ja joudumme tavallista herkemmin tapaturmiin.\nUnivaje lisää myös riskiä sairastua verenpainetautiin ja tyypin 2 diabetekseen.\n– Verenpaine ja veren sokeriarvot voivat kohota jo muutamien kuukausien tai jopa viikkojen aikana, mutta varsinaisten sairauksien kehittyminen vie onneksi pitempään, Partonen kertoo.\nUnen puute voi johtaa myös painon nousuun, jos ei liiku riittävästi ja tarkkaile syömisiään. Ylipaino lisää entisestään verenpainetaudin ja tyypin 2 diabeteksen riskiä. Hyvä uni on siis ihmiselle elintärkeää.\nSyvää, kevyttä ja vilkeunta\nYöuni koostuu kolmesta eri vaiheesta: syvästä, kevyestä ja vilkeunesta. Ne toistuvat muutaman kerran yössä, mutta syvää unta kasaantuu erityisesti iltayöhön, kevyttä ja vilkeunta puolestaan aamuyön tunteihin.\nSyvän unen aikana koko elimistö lepää ja herääminen kesken unen on vaikeaa. Silloin täytetään solujen energiavarastoja, korjataan valveen aikaisen rasituksen vaurioita ja huolletaan hermosolujen välisiä liitoksia erityisesti muistin kannalta tärkeillä aivoalueilla.\nREM- eli vilkeunessa aivotoiminta on vilkasta ja hengitys ja sydämen rytmi voivat vaihdella. Vilkeunen aikana aivot kertaavat edellisen päivän tapahtumia ja tallentavat niitä muistiin.\n– Unikuvia nähdään muissakin unen vaiheissa, mutta vilkeunen aikaiset unet muistamme parhaiten. Näissä unissa on usein vahva tunnelataus ja juoni, joka voi olla hyvin epätodellinen, Timo Partonen kertoo.\nMoni meistä väittää, ettei näe lainkaan unia. Tämä johtuu siitä, että heräämme usein kevyen univaiheen aikana. Jokaisella on kuitenkin yöunessaan myös vilkeunen jaksoja, jolloin näemme elävimmät unemme.\nAnna unelle riittävästi aikaa\nSuurin osa suomalaisista nukkuu terveytensä kannalta riittävästi. Liian vähän nukkuvien osuus on kuitenkin kasvussa: heitä on noin 10–20 prosenttia nuorista ja aikuisista.\n– Työpäivät ovat pitkiä ja ihmiset haluavat nauttia vapaa-ajastaan. Silloin uni voi jäädä jalkoihin.\nPartonen kehottaa raivaamaan unelle riittävästi aikaa. Jos mahdollista, unirytmi kannattaa pitää säännöllisenä. Noin tuntia ennen toivottua nukahtamista tulisi jo rauhoittua ja jättää aktivoivat ajanvietteet seuraavaan päivään.\n– Jos aivot käyvät ennen nukkumaanmenoa täydellä höyryllä, uni karkaa vain kauemmaksi.\nRasittavaa, sykettä nostavaa liikuntaa tulisi harrastaa jo alkuillasta, koska se voi haitata nukahtamista. Sen sijaan kevyt liikunta, kuten kävely, voi edistää rauhoittumista uneen.\nStressi on yöunen pahin vihollinen. Stressaavat asiat olisi hyvä käsitellä jo aiemmin illan aikana, jotta ne eivät pyöri päässä nukkumaan mennessä. Lisäksi olisi hyvä opetella rentoutumiskeinoja, joiden avulla häiritsevät ajatukset saa suljettua mielestään ennen nukahtamista.\nHuono uni on katkonaista\nIhminen havahtuu tavallisesti hereille muutaman kerran yössä. Yleensä nukahdamme kuitenkin uudelleen niin nopeasti, että emme edes muista heräilyjämme.\n– Jos valvejaksot ovat pitempiä ja uni on katkonaista, syvää unta ei tule tarpeeksi, Partonen huomauttaa.\nAlkoholia ei kannata nauttia myöhään illalla, koska se heikentää yöunta. Uni voi yömyssyn jälkeen tulla nopeammin, mutta se jää katkonaiseksi ja kevyeksi.\nKun päivät lyhenevät ja hämärtyvät, kirkasvalolaitteen käyttö aamuisin voi virkistää, pitää vuorokausirytmin säännöllisenä ja parantaa yöunen laatua. Partonen neuvoo käyttämään laitetta siten, että valo tulee silmiin epäsuorasti.\n– Samalla voi vaikka lueskella aamun lehteä, hän vinkkaa.\nKäytä unilääkkeitä harkiten\nJos nukahtaminen tuntuu mahdottomalta, vaikka unelle on riittävästi aikaa, kyse on unettomuudesta. Sen syitä kannattaa selvitellä yhdessä lääkärin kanssa.\n– Usein taustalta löytyy jokin syy, jota voidaan hoitaa, esimerkiksi masennus, uniapnea tai kipu. Minkään näistä ensisijainen hoito ei ole unilääke, Timo Partonen korostaa.\nPerinteiset uni- ja nukahtamislääkkeet ovat keskushermostoa rauhoittavia bentsodiatsepiineja ja niiden johdoksia. Lääkkeiden ongelma on, että ne vähentävät säännöllisessä käytössä syvän ja vilkeunen määrää. Siksi uni ei tunnu virkistävältä, vaikka nukuttu aika piteneekin. Osa käyttäjistä tulee myös unilääkkeistä riippuvaiseksi.\nPartosen mukaan unilääkkeitä voidaan käyttää, jos unettomuus on vaikeaa ja se on alkanut äkillisesti. Samalla tulee kuitenkin selvitellä unettomuuden syitä ja muuta hoitoa.\n– Yleensä unilääkkeitä tulisi käyttää vain tarvittaessa, mutta joskus säännöllinen käyttö pienellä annoksella on perusteltua.\nJos pohdit unilääkkeen käytön vähentämistä tai lopettamista, asiasta kannattaa ensin keskustella hoitavan lääkärin kanssa. Annostusta on yleensä hyvä vähentää pikkuhiljaa.\nApteekki neuvoo melatoniinin käytössä\nMelatoniini on ravintolisä, jota saa apteekista ilman reseptiä nukahtamisajan lyhentämiseen ja aikaerorasitusten lievittämiseen. Siihen ei liity perinteisten unilääkkeiden haittoja, mutta sen tehokin on vähäisempi.\n– Melatoniinin käyttö on yleensä turvallista, mutta sillä voi olla yhteisvaikutuksia muiden lääkkeiden kanssa. Se voi lisätä esimerkiksi verenohennuslääke varfariinin (Marevan) vaikutusta. Siksi melatoniinin käytöstä kannattaa keskustella apteekissa, Partonen sanoo.\nMyös lääkkeetön hoito on unettomuudessa tehokasta. Sen käyttöä tulisikin Partosen mukaan lisätä.\n– Itsehoito-ohjeet ja uni-valvepäiväkirjan pitäminen auttavat usein. Jos nämä eivät tehoa, voidaan kokeilla lyhyttä, enintään puoli vuotta kestävää kognitiivista käyttäytymisterapiaa, joka keskittyy unettomuuden hoitoon.\nMene vuoteeseen vasta, kun tunnet itsesi väsyneeksi ja uneliaaksi. Älä tee vuoteessa mitään, mikä pitää sinut virkeänä. Jos uni ei tule noin puolessa tunnissa, nouse ylös ja lue vaikkapa kirjaa, kunnes tunnet itsesi jälleen uneliaaksi.\nOpettele rentoutumiskeinoja, joilla saat stressaavat ajatukset mielestäsi. Lämmin suihku tai kylpy voi auttaa rentoutumisessa.\nVältä alkoholin käyttöä myöhään illalla. Kahvia tai muita kofeiinipitoisia juomia ei kannata nauttia 4–5 tuntiin ennen nukkumaan menoa.\nHarrasta rasittavaa liikuntaa jo alkuillasta. Myöhemmin illalla se voi haitata rauhoittumista uneen.\nViileä makuuhuone ja lämpimät sukat voivat helpottaa nukahtamista. Melu ja valo saattavat puolestaan häiritä unen saantia – korvatulpat tai silmälaput voivat silloin auttaa.\nNouse aamuisin aina samaan aikaan, vaikka uni olisi jäänyt lyhyeksi. Myös päiväunia kannattaa välttää, jos haluat nukahtaa illalla ajoissa.\nJos yrität pakottaa itsesi nukahtamaan, uni karkaa vain kauemmaksi. Siksi ajoittaista unettomuutta ei kannata pelätä: lyhyilläkin yöunilla pärjää, jos unettomuus ei ole jatkuvaa.\nYksi meistä pärjää alle kuuden tunnin yöunilla ja tuntee itsensä virkeäksi. Toinen taas tarvitsee unta reilut yhdeksän tuntia yössä.\nUnen tarve vaihtelee yksilöllisesti. Kyseessä on synnynnäinen ominaisuus, johon ei voi juuri itse vaikuttaa.\nOman unen tarpeensa voi testata lomalla: kuinka pitkän unijakson jälkeen tunnet itsesi virkeäksi koko päivän? Näin paljon sinun olisi hyvä nukkua myös arkena.\nEniten unta tarvitsevat vauvat ja pienet lapset. Kolmevuotiaiden keskimääräinen yöuni on 11,5 tuntia, mutta tarve vaihtelee vajaasta 10 tunnista 13 tuntiin yössä. Seitsemänvuotias tarvitsee keskimäärin 10,5 tuntia, 13-vuotias puolestaan 9 tuntia yöunta.\nNoin 16-vuotias pärjää jo aikuisten yöunilla eli noin 7,5 tunnilla yössä. Vaihteluväli on kuitenkin suuri, kuudesta yhdeksään tuntiin.\nIkääntyessä unen tarve ei juuri muutu, mutta yöunesta tulee usein kevyempää ja katkonaisempaa.\nTeksti Virpi Ekholm, kuvat Mirkka Eskonen


Overdrive.fi • lue aihe - Kielletäänkö koritina?\n1purehell 19.02.2005 07:36 (Kielletäänkö koritina?)\nYliaktiivinen jäsen, Noiruttu pohojanmaa, Rekisteröitynyt: 02.05.2003 00:00, Viestit: 7527\nLancer 225 2d 19.02.2005 09:41 Satunnainen kävijä, Paimio, Rekisteröitynyt: 10.01.2004 01:00, Viestit: 232\nVieras 19.02.2005 09:43 Käyttäjäjostain\nSen korvaavaksi on kehitetty joku "vastaava", mikä ei sitten olekkaan niin hyvää kuin tuo lyijytina.Testien mukaan ihan yhtähyvää ellei parempaa.Sen uuden lisäaineen höyryt kuulema lyhentävät mm. elektroniikkakomponenttien käyttöikää huomattavasti. (voiko ne vielä tuosta lyhentyä?)Ei siitä mitään höyryjä lähde. Juotoslämpötila on vaan korkeampi.Sisältäähän koritinakin lyijyä ja vieläpä varsin paljon.Jep, ja auton akut.Eli perinteisen kaavan mukaan senkin myynnistä tulee kohta kiellettyä... Mitäs sitten käytetään!? Elektroniikkateollisuudessa esim hopea-tinaseosta, mutta tuskin koritinassa.\nasperiini 19.02.2005 12:26 Vakiokävijä, Kirkkonummi, Rekisteröitynyt: 22.07.2004 20:50, Viestit: 951\nMopari ja isolohko pitää olla, tai useampi...\nVieras 19.02.2005 12:55 Käyttäjäjostain\nRopelihattu 20.02.2005 02:15 Satunnainen kävijä, Eteläisempi savo, Rekisteröitynyt: 22.07.2004 20:50, Viestit: 113\nLe Mans 21.02.2005 12:07 Aktiivijäsen, Kajaani, Rekisteröitynyt: 02.02.2003 01:00, Viestit: 1436\nMopeman 21.02.2005 12:20 Jätkä taitaa asua verkossajostain, Rekisteröitynyt: 11.01.2002 01:00, Viestit: 10000\nPPRCuda 01.08.2012 21:19 (Re: Kielletäänkö koritina?)\nYliaktiivinen jäsen, Keminmaa, Rekisteröitynyt: 01.07.2007 13:39, Viestit: 4261\nOwner correct Mopars:1970 Plymouth GTX 440-61970 Plymouth PPR Cuda 489-41971 Plymouth Duster Bad Romance 440-4\nPPRCuda 01.08.2012 21:37 (Re: Kielletäänkö koritina?)\nJaahas, itse itselleni vastaten. Mobitivellä näyttäis olevan. Vai onko...eli mahtaako tuo 70 % olla ehtaa lyijyä eikä mitään nykyhömpötyksiä.http://www.mve-online.com/product_info. ... cts_id=569Miten tätä nyt saiskin myydä vaikka piti olla EU -kiellossa?\ndart -66 01.08.2012 22:31 (Re: Kielletäänkö koritina?)\nAktiivijäsen, Mäkelä, siin Lahen vieres, Rekisteröitynyt: 12.01.2002 01:00, Viestit: 3350\nmaasta ne ovat tulleet,maaksi ne ovat jälleen tuleva...\ntransport01 01.08.2012 23:19 (Re: Kielletäänkö koritina?)\nAktiivijäsenjostain, Rekisteröitynyt: 29.12.2005 20:38, Viestit: 2071\nPPRCuda kirjoitti:Jaahas, itse itselleni vastaten. Mobitivellä näyttäis olevan. Vai onko...eli mahtaako tuo 70 % olla ehtaa lyijyä eikä mitään nykyhömpötyksiä.http://www.mve-online.com/product_info. ... cts_id=569Miten tätä nyt saiskin myydä vaikka piti olla EU -kiellossa?koskiko tuo kielto tosiaan myös koritinoja vai oliko vain elekroniikasta kyse? Just vähän aikaa sitten meni romuksi yli 100 kg lyijyllistä juotostinaa, kun heivättiin kierrätykseen vanha aaltojuotoskone. En tiedä olisiko käynyt koritinana, vai olisko tinapitoisuus ollut liian suuri. Ei käynyt mielessä tarjota sitä tänne. Romun hinnalla olisi saanut loppuiäksi hyvälaatuiset lyijytinat.\nVilleTre 02.08.2012 16:03 (Re: Kielletäänkö koritina?)\nAktiivijäsen, Tampesteri, Rekisteröitynyt: 29.06.2010 23:04, Viestit: 1448\nKymmenen vuotta höpisty jo koritinan kiellosta.Ei ole tapahtunut. Beran tina parasta.Olen sitä kymmenessä vuodessa jokusen kangen sulatellut. Ei ole parempaa tuotetta vieläkään ammattikäytössä. Dodge Challenger 440 ´71(todellinen projekti,raato),ex Ford Mustang ht´65,Volvo V70,2.5t,2005, Cube Stereo HPC PRO29 2015 (fillari työssä käymiseen!)...


Ympäristövaikutuksia arvioidaan jo kaavoitusvaiheessa (Kaakkois-Suomen ELY-keskus) - ely - ELY-keskus\nYmpäristövaikutuksia arvioidaan jo kaavoitusvaiheessa (Kaakkois-Suomen ELY-keskus)\nKaakkois-Suomen ELY-keskuksen alueidenkäytön ajankohtaispäivät pidettiin molemmissa maakunnissa tammikuun lopulla. Paikalla oli kuntien ja muiden toimijoiden edustajia sekä paikallisia päättäjiä Kouvolassa yli 50 ja Lappeenrannan tilaisuudessa noin 60 henkeä.\nKuvassa oikealla Matti Laitio ympäristöministeriöstä ja vasemmalla alueidenkäyttöpäällikkö Harri Kuivalainen Kaakkois-Suomen ELY-keskuksesta\nTilaisuudet avasi ylijohtaja Leena Gunnar. Hän kertoi uudistuvasta EU-rahoituksesta ja Kaakkois-Suomen ELY-keskuksen toiminnan painopisteistä. Ajankohtaista ovat esimerkiksi viisumivapausselvitys ja pohjoisen kasvukäytävän kehittäminen Oslo–Pietari-akselilla. Mahdollinen viisumivapaus toisi Kaakkois-Suomen alueidenkäyttöön paineita, mutta myös laajempaa kiinnostusta muualta Suomesta.\nAamupäivän 'vieraileva tähti' oli Ympäristöministeriön ympäristöneuvos Matti Laitio, joka kertoi maankäyttö- ja rakennuslain toimivuusarvioinnista. Raportti julkistetaan 14.2.2014. Lisätietoja ja laajat selvitysaineistot löytyvät ympäristöministeriön sivuilta: www.ym.fi/maan käyttö ja rakentaminen/lainsäädäntö ja ohjeet\nMaankäyttö- ja rakennuslaki (MRL) on pääosin yhä toimiva ja moderni laki, vaikka kaikki sen tavoitteet eivät olekaan toteutuneet. Suunnittelujärjestelmän selkeyden vuoksi tulee huolehtia, että jokainen kaavataso toimii MRL:n osoittamassa roolissa ja tarkkuustasolla. Kaavoituksen tulee huomioida ja tunnistaa alueiden erilaisuus ja siitä syntyvät tarpeet. Kaupunkiseuduilla alueidenkäytön ohjauksen ongelmat kiteytyvät valintatilanteissa, joissa koko seudun kehityksen edellyttämä ratkaisu koetaan yksittäisen kunnan edun vastaiseksi.\nTulevassa MRL:n tarkistuksessa maapolitiikka määritettäneen kunnan tehtäväksi yhä selkeämmin ja laajemmin. Myös tulevan kuntauudistuksen vaikutukset alueiden suunnittelun järjestelmään tulee pohtia lakia uudistettaessa.\nKaavan toteuttamisen vaikutuksia arvioidaan jo suunnitteluvaiheessa. Kaavan tehtävä ja tarkoitus määrittävät selvitysten ja vaikutusarviointien laajuuden ja tarkkuuden. Kaavan vaikutusalue voi olla paljon itse suunnittelualuetta laajempi. Usein kaavoissa tulee selvittää ja sovittaa yhteen sovittaa hyvin erilaisia asioita, kuten pohjavedet, luonnonarvot, liikenne, virkistys, terveellisyys, kulttuuriympäristöt ja yhdyskuntarakenne. Vaikutusten arvioinnissa yhteen sovitetaan ekologisia, taloudellisia, sosiaalisia, kulttuurisia asioita. Opas löytyy ympäristöministeriön sivuilta (Ajankohtaista/julkaisut/Ympäristöhallinnon ohjeita)\nVähittäiskaupan suuryksiköiden ohjauksessa Matti Laitio korosti tavoitteellisuutta; millaista palveluverkkoa kuntaan tai alueelle tavoitellaan?\nPohjavesiä ja Naturaa\nInsinööri Esa Houni Kaakkois-Suomen ELY-keskuksesta opasti pohjavesialueiden huomioimisesta kaavoja laadittaessa.\nYmpäristönsuojelulaissa on ehdoton pohjaveden pilaamiskielto, samoin vaaran aiheuttaminen toisen kiinteistön vedenotolle on kielletty. Myös MRL:n mukaisissa valtakunnallisissa alueidenkäyttötavoitteissa (VAT) pohjaveden suojelu on yksi painopiste. Pohjavesien kannalta riskialttiita kaavamerkintöjä voivat olla mm. golfkenttiä sisältävät virkistys- ja urheilualueet (VU), työpaikka-alueet (TP) ja teollisuusalueet (T/TY).\nKaakkois-Suomen ELY-keskuksen ylitarkastaja Tuula Tanska kertoi Natura 2000 –verkostoon kuuluvien alueiden huomioimisesta kaavoituksessa. Jos suunniteltu toiminta todennäköisesti merkittävästi heikentää Natura-alueen luonnonarvoja, on hankkeen toteuttajan tai suunnitelman laatijan asianmukaisesti arvioitava nämä vaikutukset. Arviointi koskee myös Natura-alueen ulkopuolisia hankkeita, joilla voi olla vaikutuksia Natura-alueella. Suunnitelmaa ei voida hyväksyä, jos ei arviointia ole tehty.\nLiikenne- ja tuulivoimamelua sekä hallinnon yhteistyötä\nIltapäivällä pohdittiin meluun liittyviä kaavoituskysymyksiä. Keskeisin melualtistuksen lähde on tie- ja katumelu, josta kertoi Uudenmaan ELY-keskuksen ylitarkastaja Hannu Airola. Hän esitteli viime syksynä julkaistun best practise- tyyppinen oppaan Melun- ja tärinäntorjunta maankäytön suunnittelussa. Oppaan perusajatuksena on: kaavalla voi ehkäistä ennakolta meluongelmien syntymistä tai luoda niitä!\nKaakkois-Suomen ELY-keskuksen ylitarkastaja Asta Asikainen jatkoi meluteemasta otsikolla tuulivoima maankäytön melukysymyksenä. Tuulivoimamelun luonne poikkeaa merkittävästi liikennemelusta, ja se koetaan yleensä tätä häiritsevämpänä. Ympäristöministeriö on antanut tuulivoimamelua koskevat suunnitteluohjearvot. Myös tuulivoiman osalta kaavoitus on ensisijainen meluntorjuntakeino. Astan esitykseen liittyen Haminan ympäristöpäällikkö Tapio Glumoff kertoi Mäkelänkankaan tuulivoimapuiston meluongelmista, jotka yllättivät hankkeen kaikki osapuolet.\nIltapäivän päätteeksi lakimies Pekka Kosunen kertoi ELY-keskuksen ja kuntien yhteistyöstä. Näkökulmana olivat lähinnä MRL:n mukaiset kaava- ja lupamenettelyt. Tärkeää on mm. päätösten perusteleminen.\nLisäksi insinööri Juha Skippari loi katsauksen haja-asutusalueiden vesihuollon kehittämiseen ja kiinteistökohtaisen jätevesien käsittelyn tilanteeseen. Matkan varrella keskusteltiin puheenjohtajan, alueidenkäyttöpäällikkö Harri Kuivalaisen, johdolla esiin nousseista kysymyksistä.\nLinkki tapahtumakalenteriin jossa esitykset ja Linkkilista, josta löytyy aiheeseen liittyvää materiaalia


Temppeliaukion kirkko - Kirkollinen vihkiminen ja siunaukset - Naimisiin.info\nStarted by maryan, October 25, 2003\nNaimisiin olisi tarkoitus päästä helmikuussa 2005 Innokas taidan olla, kun suunnittelen nyt jo : Pahasti näyttää vaan siltä, että mun suunnitelmat ei edisty pienten ongelmien takia :-/ Eli suunnitelmissa vuokrata MERIMELOJIEN MAJA juhlapaikaksi, mutta on tällä hetkellä remontissa, joten tietoa siitä on vaikea saada. Joten nyt kaipailen teidän kokemuksia !\nMeillä tulee olemaan noin 60 hengen häät, pitopalvelu olisi tiedossa jo, joten kysymys kuuluu : saahan sinne viedä omat sapuskat ja juomat ? ??? Mitä olette maksaneet vuokraa ? Varmaan tulee nousemaan rempan jälkeen ... Kaikki kokemukset tervetulleita ! ;D\nToiseksi, vihkikirkoksi olemme ajatelleet TEMPPELIAUKION KIRKKOA, mutta onko kolkko näin pienellä porukalla ? Onko ketään vihitty kirkon KAPPELISSA ? Hävettää myöntää, että vaikka olen tölikkäläinen, niin en ole koskaan tuossa kirkossa käynyt\nKiitos kaunis kaikille jotka vastaavat !! ;D\nVai eikö täällä kukaan ole mennyt naimisiin Temppeliaukion kirkossa ??? Eli mitä tahansa kommenttia kyseisitä paikoista otetaan vastaan ! Positiivisia ja negatiivisia Lisäksi jos joku tietää jonkin hyvän ja toivottavasti suht edullisen ( alta 700€ ) juhlapaikan Töölössä ( muu kuin Merimelojien Maja ), niin olisin kiinnostunut kuulemaan ! Kiitos\nVastailen, vaikken mikään paras asiantuntija olekkaan, että saat edes jotain tietoa.\nKun itse hain juhlapaikkoja, googlasin tuo merimelojien majan ja löysin useitakin sivustoja, joissa oli kuvia juhlatilaisuuksista kyseisellä majalla. Kannattaa katsella siis remontin aikana vaikka netistä. Itse en ole käynyt paikanpäällä. Vuokra oli muistaakseni ihan pääkaupunkiseudun edullisimpia, joten vaikka se viimekesäisestä nousisikin, niin tuskin siitä kallis tulee silti.\nTemppeliaukion kirkko on kyllä käymisen arvoinen paikka. Suosittelen, varsinkin jos tosiaan niillä kulmilla asut. Sehän on niitä harvoja paikkoja, jotka on melkein aina auki. 60 vieraalle kirkko voi tosiaan tuntua vähän reilulta, mutta jos pyytää kaikkia tulemaan ensimmäisiin riveihin, niin tuskin siitä ongelmaa syntyy. Kappelissa en ole koskaan käynyt, ison kirkkosalin puolella vain.\nMeillä on ensi kesänä vihkiminen temppeliaukion kirkossa :-X Meille tulee n. 80-100 vierasta, joten ei meillä kovin paljoa enempää niitä vieraita ole kuin teillä. Todella kaunis paikka tuo kirkko on - minulla tuo tuli melkein ensimmäisenä mieleen kirkoista pääkaupunkiseudulla, joissa haluaisin mennä naimisiin. Dewy olisi halunnut Espoon vanhan kirkon, mutta sinne ei sen omaan seurakuntaan kuulumattomat saa kuin jämäaikoja . Käytiin sitten Dewyn kanssa katsomassa kirkkoa ja hänkin ihastui paikkaan.\nKappelia käytetään ilmeisesti morsiamen huoneena, kirkko tyhjennetään turisteista ennen harjoituksia ja ennen vihkimistä - pari vahtimestaria pitää kuulemma huolta, ettei seremoniaa häiritä Turistejahan kesäaikaan siellä on todella paljon - 30 bussilastillista päivässä on kuulemma ihan normaalia\nOlen myös aloitaanut oman threadin temppeliaukion kirkosta:\nMä olen ollut työpaikan pikkujouluissa Merimelojien majalla. Itse asiassa siellä syttyi mun ja murun rakkaus viitisen vuotta sitten :-X Me oltaisiin haluttu myös hääjuhla sinne, mutta ei voitu jäädä odottamaan tammikuuhun saakka (silloin vasta aletaan ottamaan varauksia vastaan). Harmitti aluksi tosi paljon, meille kun yhteyshenkilö merimelojilta lupasi että saamme varauksemme jättää syyskuun alussa. Koskaan sieltä ei tullut edes mitään pahoittelumeiliä, vastaajassa vaan viesti että varauksia aletaan ottaa tammikuussa 2004 >\nPaikkana se on tosi kiva, ja tilaa teille ihan riittämiin. Yksi seinä on kokonaan lasia merelle päin. Me kyllä olimme siellä myöskin talvella, joten maisemia ei paljoa näkynyt. Koristelujahan se paikka vaatii, mutta tekemällä saatte siitä varmasti todella ihanan Bändi mahtuu hyvin soittamaan, pikkujouluissa oli muistaakseni 5 henkinen bändi ja tila riitti hyvin tanssimiseenkin. Omat ruoat ja juomat sai ainakin silloin viedä paikalle. Koristelumahdollisuuksista (etukäteen siis) en tiedä, enkä astioista ei ehditty saada sieltä tarkempia tietoja. Vuokra tulee nousemaan rempan myötä jonkun verran, tarkkoja hintoja en tiedä. Tuskin kuitenkaan nousee kohtuuttomaksi!\nEn ole mikään asiantuntia, mutta olen melonut jokunen vuosi sitten merimelojissa ja minusta saliin kyllä mahtuu tuo 60 henkilöä ihan mukavasti. Muistelisin, että siellä ihmiset saivat pyytää haluamansa pitopalvelun ja hoitaa koristelut yms. itse.\nJee, mahtavaa kun oli tullut vastauksia ;D Olin jo luopunut toivosta Lisää kommentteja saa antaa, tammikuuhun pitkä matka joten mieli kerkeää vielä monta keraan muuttua ???\nKiva kun löyty ihmisiä samanlaisin suunnitelmin! Meillä on häät tammikuussa 2004 ja vihkipaikkana Temppeliaukion kirkko. Vieraita on tulossa n. 150. En ole aiemmin kuullut kenestäkään joka olisi vihitty siellä, mutta meille se oli luonnollinen valinta. Ei ainoastaan siksi, että se kotikirkkomme vaan myös kirkon tyylikkyyden ja erilaisuuden vuoksi.\nMekin yritettiin saada merimelojien majaa, mutta se on tämän talven remontissa. Kiva paikka lähellä on myös Töölön torppa Rajasaaren puolella, joka sopii alle 100 hengen tilaisuuksiin. Tilanetsintäreissulla mulle kaupattiin myös Soutupavilijongia, joka on nimensämukaisesti soutustadionilla. Siellä en sitten käynyt kun vierasmäärä kasvoi yli 120 hlön. Me juhlitaan Tulli- ja pakkahuoneeseen Katajanokalla. Se on ihana paikka, mutta hintaa kyllä tulee!\nJeps, joskos vaikka jatkaisimme aiheesta tässä ketjussa\nAlde, Töölön torppa olisi muuten ok, mutta siellä pitää käyttää heidän omaa pitopalvelua, joka on kalliimpi kuin tämän hetkinen suunnitelmamme tehdä ruoat itse tai käyttää erästä edullista pitopalvelua, josta tutuilla on hyviä kokemuksia. Samoin kaikki alkoholijuomat tulee olla ostettu Suomesta, me ajattelimme tehdä etelänreissuja ... Alle 10 til-% juomat toimittaa Töölön torppa, eli jos haluaisimme tarjota vieraille olutta/siideriä, niin hintaa olisi € 3-3,5/plo .Lisäksi boolista peritään erillinen maksu ja blandikset toimittaa Töölön torppa ... >\nEli ei hyvä vaihtoehto meille, kun rahan säästö häitä varten muutenkin takkuilee, niin pitää säästää siinä missä voi :\nSoutupaviljongista en ole ennen kuullutkaan, onko sinulla enemmän tietoa paikasta ? ;D\nGuest Satu Itävuori\nHei, satun olemaan Temppeliaukion kirkossa töissä joten ehkä voisin jonkun sanan kirjoittaa...\nKirkolla on pieni yleinen parkkipaikka osittain kirkon takana - se tosin saattaa olla täynnä jos on huono tuuri... On myös kirkon työntekijöiden parkkipaikka, jota joskus pyynnöstä voivat käyttää muutkin,en kyllä tiedä ovatko sitä häävieraat käyttäneet - vieraat papit ja esiintyjät kylläkin. Lauantaisin tietty pysäköinti ei ole niin rajoituksenalaista kuin arkisin noilla lähikaduillakaan.\nTyöntekijät kyllä huolehtivat, että turistit odottavat kiltisti ulkona sen aikaa kun vihkitilaisuus on meneillään. Ei tarvitse murehtia, vaikka kirkko olisi täynnä porukkaa vielä parikyt minuuttia ennen tilaisuuden alkua... Mutta olisi hyvä jos häävieraat osaisivat suunnata kirkon sisään hyvissä ajoin (siis viimeistään silloin kun kirkko suljetaan turisteilta = varttia ennen vihkiäisiä) ja mielellään vielä istumaankin, eivätkä jäisi ulos seisoskelemaan turistilauman joukkoo, jolloin saavat varaslähdön morsiamen puvunkin näkemiseen... Myöskin jos vieraat kerääntyvät edustalle ja tulevat joukolla sisään, on vaikeampi erotella kutsumattomia turisteja siitä joukosta pois. Kun ei ketään vierasta toki ole tarkoitus käännyttää!\nPitkä teksti, mutta vielä viime kommenttina - jos teillä on kirkossa suunnitteilla enemmänkin ohjelmaa kuin tavanomaiseen vihkikaavaan kuuluu, ja todennäköisesti kuluu aikaa kauemmin kuin 25-30 minuuttia, olisi hyvä tiedottaa tästä kirkolle! Muuten turisteille kerrottu arvio tilaisuuden loppumisesta = ovien avautumisesta heille pettää ja hääparia odottaa ulkona sankka joukko matkustavaisia, joiden sekaan sitten riisinheittäjien ja muiden täytyy työntyä.. No en halua pelotella, on siitä ennenkin selvitty, mutta mukavampaa olisi kun osattaisiin varautua\nmuiltakin venekerhoilta kannattaa kysellä. Töölön torpan vieressä on mm. Humallahden venekerho. en ole itse käynyt kyllä.\nMeille on tulossa juuri tuo määrä Temppeliaukion kirkkoon ja ihmisille kerrotaan, että vain "kulkukäytävän" viereisille penkkiriveille saa istuutua Mua ei sinänsä huoleta se, että näyttää tyhmältä, koska kirkko on muuten niin ihana\nMeidän vihkimiseen Temppeliaukion kirkossa osallistuu n. 25 ihmistä\nEi kyllä huoleta yhtään, paikka on niin kaunis ja tunnelmallinen! Kyllä niin vähäinen vierasmäärä ymmärtää istua tiiviimmin käytävän vierille. Ja vaikka hajapaikkoja jää, niin mitä sitten!\nNiin kaunis kirkko ei kaipaa ihmismassoja, että näyttäisi "hyvältä". Onpahan tilaa enemmän ihailla kallioseinämiä!\nMeidät vihittiin Temppeliaukion kirkossa ja paikalla oli vain perheenjäsenet. Vieraat istuivat tuoleilla siinä alttarin vasemmalla puolella eivätkä varsinaisilla penkeillä. Tunnelma oli todella lämmin ja tunnelmallinen, kirkkohan on yksinkertaisuudessaan valtavan kaunis.\nGuest tiina ylinen\nOnko kukaan mennyt naimisiin tai ollut häissä temppeliaukionkirkossa?? Haluaisin kovasti mennä siellä naimisiin... ;D Entäs joutuuko kirkosta maksamaan, vaikka se onkin kotikirkkoni?\nMinusta kirkko on niin ihana avoin ja erilainen!\nOletko ottanut huomioon, että saatte "häävieraiksi" myös turisteja? ;D\nTemppeliaukion kirkko on niin mahtavan tunnelmallinen, että haluaisin myös itse tulla vihityksi siellä. Minäkin haluaisin kuulla omakohtaisia kokemuksia. Onko siellä pukeutumistilaa morsiamelle?\nMeidät vihitään Temppeliaukion kirkossa. Kirkosta ei tarvitse maksaa. Turistit eivät tule kirkkoon sisälle kun siellä on yksityistilaisuus, mutta saattavat tietenkin odotella ulkona kun morsiuspari tulee kirkosta ulos. Tosta pukeutumistilasta en osaa sanoa. Luulisi tilaa aina sen verran löytyvän.\nkuinkas pitkää joutuu jonottamaan että saa ajan hääseremonialle? varmaan aika kauan.. ??? missäs pidätte hääjuhlat?\nMeidät vihittiin vuosi sitten syksyllä Temppeliaukion kirkossa joka oli kyllä nappivalinta. Vaikka meillä oli vihkimistä todistamassa vain pieni joukko, kirkko oli silti ihanan tunnelmallinen. Syksyllä aikoja oli ainakin ihan hyvin, eikä turistejakaan ole syksyllä yhtä paljon kuin kesällä. Kesän varaustilanteesta en osaa sanoa. Kirkko kyllä tyhjennettiin turisteista hyvissä ajoin ennen vihkimistä, joten kyllä sitä ihan omalla porukalla ollaan seremonian ajan .\nTässä linkki jossa kuvia ja vähän tietoja temppeliaukion kirkosta. Hieno kirkko kuin mikä!!!\nkaikki yhteen, ei välejä..\nMinä poukkoilen tuomiokirkon ja temppeliaukion kirkon välillä.. Molemmissa on omat hyvät ja huonot puolensa.. Kohta olis varmaan jo hyvä soitella ja tiedustella varauksia..\nOnko kellään mitään hyvää vinkkiä hääjuhlan viettopaikan suhteen? Haluttaisiin jossain meren äärellä tai vähän kauempana (espoossa?) maalla. Ja hinta ei saisi olla mikään huumaava..\nSijainniltaan hyvä hääjuhlapaikka on Merimelojien Maja joka on suhteellisen lähellä kirkkoa ja meren rannalla...Vieraita mahtuu n. 100.


”Avointen rajojen mukanaan tuomat rikkaudet, lasten raiskaukset ja terroriteot” – Tässä syyt, miksi kurulainen Matti Ylitalo lähti eduskuntavaalien ehdokaskilpaan - Lempäälän-Vesilahden Sanomat\n”Avointen rajojen mukanaan tuomat rikkaudet, lasten raiskaukset ja terroriteot” – Tässä syyt, miksi kurulainen Matti Ylitalo lähti eduskuntavaalien ehdokaskilpaan\nJaa: Vilma Kaura Julkaistu 21.3.2019 13:51 Eduskuntavaalit Ylöjärvellä, Uutisnostot\nMatti Ylitalo mukaan Suomi voisi paremmin, jos maahanmuuttoon sysätyt miljardit osoitettaisiin omien kansalaisten hyvinvointiin.\nYlitalo tunnetaan valtakunnallisesti kiistastaan Ylöjärven kaupungin kanssa ja protestistaan muuttaa Espanjaan.\nKurulainen, Ylöjärven kaupungin ex-valtuutettu Matti Ylitalo on lähtenyt eduskuntavaalikilpaan sitoutumattomana Kansalaispuolueen riveissä. Ylitalo kertoo, että kimmokkeena ehdolle asettumiseen on toiminut paitsi hänen kokemuksensa yhteisten asioiden hoitamisessa mutta myös viime aikojen uutisointi ulkomaalaisten tekemistä rikoksista.\n– Minua on ketuttanut viime vuoden uutiset, jotka ovat olleet ihan hirveää luettavaa. Esimerkiksi nämä avointen rajojen mukanaan tuomat rikkaudet, lasten raiskaukset ja terroriteot, mies lataa.\n– Ne miljardit, jotka me tungetaan vuodessa maahanmuuttoon, pitäisi ohjata lasten, vanhusten ja köyhien hyvinvointiin. Tilanne olisi korjattu vuodessa.\n”Mielipiteitäni ei osteta”\nHän myös näkee, että Suomi tarvitsee päättäjikseen sellaisia henkilöitä, jotka pitävät kiinni mielipiteistään ja periaatteistaan – kuten hän itse.\n– Minulla on selkäranka. Olen semmoinen, jonka mielipiteitä ei osteta minkäänlaisella rahamäärällä. Jonkun on mentävä lyömään nyrkkiä pöytään ja kertomaan, että näin tämä ei voi mennä.\nYlitalo kertoo, että ehdolle asettuminen vaati häneltä pitkällistä pohdintaa, sillä hänellä on muutenkin monta rautaa tulessa. Ylitalo pyörittää muun muassa 15 auton taksiyritystä, nettikauppaa ja ajoneuvojen vuokrauspalvelua.\n– Pohdiskelin yhtälöä, että minulla on firma, perhe ja paljon työtä, että miten selviäisin. Mutta kaikki tuppaa järjestymään.\nPuolueesta puuttuu hierarkia\nKansalaispuolue määräytyi Ylitalon puolueeksi pitkälti vaaliteemojensa vuoksi.\n– Yksi syy oli esimerkiksi se, että perussuomalaiset eivät ole enää niin EU- ja Nato-kriittisiä. Minulla on jyrkemmät mielipiteet kuin heillä.\n– Kansalaispuolueessa ei ole myöskään sellaista hierarkiaa, kuten persuissa aikanaan oli. Sellaisesta en välitä ollenkaan, sillä omassa firmassanikaan ei ole pomoa vaan kaikki ovat saman arvoisia.\nEspanjan reissu oli protesti\nYlitalo tunnetaan myös paljon julkisuutta saaneesta tempauksestaan, jossa hän pakkasi perheensä mukaan, laittoi omaisuutensa myyntiin ja suuntasi Espanjaan. Yhdeksi syyksi muuttoon hän kertoi Suomen maahanmuuttopolitiikan.\nReissu Espanjassa kesti lopulta kolmisen kuukautta, minkä jälkeen Ylitalo palasi perheineen Suomeen.\n– Se oli vain sellainen lyhytaikainen protesti. Ei sinne ollut koskaan tarkoitus jäädä pysyvästi. Media on värittänyt juttuja paluustani, vaikka asia ei mennyt ihan niin kuin kirjoitettiin, hän sanoo.\nIrtisanomiskiista on vielä kesken\nYlitalon mukaan tutkinta Ylöjärven kaupungin ja hänen välisestään kiistasta on edelleen kesken.\nTapahtumat saivat alkunsa vuonna 2016, kun Ylöjärven kaupunginvaltuusto erotti kaupunginvaltuutettuna toimineen Ylitalon lautakunnista Facebook-kirjoittelun vuoksi. Useiden valtuutettujen mielestä Ylitalon kirjoitukset sisälsivät rasistista vihapuhetta ja väkivaltauhkauksia.\nYlitalo piti irtisanomista laittomana ja voitti oikeuskiistan Hämeenlinnan hallinto-oikeudessa.\nYlitalon mukaan tällä hetkellä tutkitaan, syyllistyivätkö tietyt kaupungin luottamushenkilöt ja virkamiehet virkarikokseen hänen irtisanomisensa yhteydessä.\n– Kirjoitteluuni vetoaminen oli vain tekosyy, kyllä juuret ovat syvemmällä ja sitä syytä oli etsitty jo pitkät ajat. Yritin ensin hyvällä, mutta suhtautuminen oli todella ylimielistä. Sitten päätin viedä asian eteenpäin, mistä he saavat saavat syyttää ihan itseään.Poliisi tutkii tätä nyt Suomen suurimpana kuntapäätöksen tekoon liittyvänä virkarikostutkintana. Paperinivaska on käynyt syyttäjällä asti ja hänkin totesi, että tämä on vedettävä loppuun asti.\n– Suomen päätöksenteossa ei saisi esiintyä mitään mielivaltaisuutta, joten on toisaalta hyvä, että tällainenkin tapaus tuli, vaikka raskasta se on ollut, hän toteaa.\nLue lisää aiheesta: eduskuntavaalit kansalaispuolue maahanmuutto matti-ylitalo ylojarven-kaupunginvaltuusto


Suomen lipun aukion Jäätaidegalleria 14.-28.2.2021 | Asukkaalle\nSuomen lipun aukion Jäätaidegalleria 14.-28.2.2021\nSibeliuskatu , 49400 Hamina\nHaminan kaupunkin kulttuuripalvelut\nYstävänpäivänä käynnistyy kaksiviikkoinen, osallistava taidetapahtuma Haminassa; Suomen lipun aukiolle rakentuu yhteisöllinen jäätaidegalleria.\nKaiken ikäisiä ihmisiä niin Haminasta kuin muualtakin kannustetaan mukaan ideoimaan ja rakentamaan aukiolle jääpalikoista ja lumesta jääveistoksia ja asetelmia – yhteistä talvista taidegalleriaa yhteisesti jaettuun kaupunkitilaan. Galleria rakentuu mielikuvitus, luovuus ja leikki edellä, eikä osallistumiseen ole ikärajoja. Aukiolla on myös luistinrata ja lumikumpareita talvisiin leikkeihin. Paikan päällä on tarkempaa ohjeistusta teosten sijoitteluun.\nLuistinradan läheisyydessä on tila suuremman, yhteisen teoksen rakentamiselle. Yhteiseen veistokseen voi kuka tahansa tuoda lisää rakennuspalikoita ja omalla panoksellaan olla mukana päättämässä, millainen yhteisestä veistoksesta tulee; tuleeko siitä esimerkiksi linnoitus, tai vaikka jättikokoinen perhosen toukka, vai onko se jotain ei-esittävää, abstraktia… Se jää nähtäväksi.\nMuusikko-kulttuurituottaja Tomi Pekkola valmistaa aukion jäätaidegalleriaan äänimaiseman. Sen voi ladata paikan päällä QR-koodin kautta ja kuunnella omalla älypuhelimella. Näin galleria laajenee monitaiteiseksi ja -aistiseksi kokonaisuudeksi.\nJäägallerian painopiste on yhdessä tekemisessä, luovuudessa ja yhteisen kaupunkitilan jakamisessa ja viihtyvyydessä.\nOsallistavan tapahtuman on pannut liikkeelle Haminan kaupungin kulttuuripalvelut. Gallerian rakentumiseen on ajateltu aikaa Kalevalan päivään 28.2. saakka, mutta toki teoksia voi tehdä lisää aukiolle vielä sen jälkeenkin.\nJääteokset säilyvät Suomen lipun aukiolla, kunnes kevätaurinko ne sulattaa. Myös tämä vaihe on tärkeä osa yhteistä galleriaa. Se on myös kaunis metafora jaettujen kokemusten katoavaisuudelle ajan kuluessa.\nFacebookin tapahtumasivulle kootaan myös taiteiluun osallistuvien hyviä vinkkejä erilaisten jääpalikoiden ja veistosten jäädyttämiseen.


ITIL 4 – Mitä uutta service desk -alueella? - Tieturi\nEtusivu Blogit ITIL 4 – Mitä uutta service desk -alueella?\nTuoko ITIL® 4 jotain uutta service desk -alueelle? No, eipä paljon, voisi äkkiseltään sanoa. Service desk nähdään edelleenkin keskeisenä palvelunhallinnan osa-alueena, jolla on tärkeä rooli arvon tuottamisessa liiketoiminnalle. Ulkoisesti erona on se, että ITIL ei enää puhu funktioista ja prosesseista vaan ’practices’, käytännöistä, toimintatavoista tai mikä tuleekin aikanaan olemaan ns. virallinen käännös tälle termille. Service desk on toisin sanoen yksi ITILin määrittelemistä 34:stä ’practices’, joihin kuuluvat myös v3:sta tutut ja joissain tapauksissa hieman modifioidut (entiset) prosessit sekä joukko uusia.\nITILhän ei ole koskaan keksinyt mitään järisyttävästi uutta. Se on dokumentoinut kirjoihin ja kansiin niitä hyviä käytäntöjä, joita maailmalla on jo menestyksellisesti noudatettu, ja saattanut ne siten kaikkien tietoon ja hyödynnettäviksi. Niin tässäkin tapauksessa. Käsitteet kuten AI, swarming, automaatio, robotic process automation RPA, chatbot sekä sisäiset ja julkiset keskustelufoorumit ja SOME laajassa merkityksessä ovat olleet näkyviä jo usean vuoden ajan. Nämä kaikki käsitteet liittyvät kiinteästi myös service deskiin. Robottia käytetään esimerkiksi tukipyyntöjen luokitteluun, erilaisia käsittelyketjuja kuten tilaukset on automatisoitu, chatbot antaa tukea nettisivuilla, tukitiimit viestivät chatillä, twiittauksia seurataan jne.\nEhkä vähiten hyödynnetty on ’swarming’ eli ’parveilu’. Sillähän tarkoitetaan esimerkiksi, että häiriö- tai ongelmatilanteissa mahdollisimman suuri joukko sidosryhmiä osallistuu alkuvaiheen käsittelyyn antamaan ’inputtia’, jonka jälkeen asialle löydetään tarvittaessa jatkokäsittelijä(t), ja muut palaavat omiin tehtäviinsä. Käsittely ei siis ole ainakaan alkuvaiheessa hierarkkinen ja tukitasoihin perustuva etenemismalli tai prosessi, vaan asian ympärillä parveilevat kaikki tahot, joilla on mahdollisesti näkemystä, kokemusta tai tietoa asiasta. Artikkelissani vuodelta 2017 Hierarkia vai tiimien tiimi kuvasin mm. juuri tällaista toimintamallia.\nNäin varmasti, mutta kannattaa kokeilla. Organisaatiorakenne tai tiukka prosessikulttuuri voi johtaa siiloutumiseen, jolloin asiat pysyvät omissa ’putkissaan’ ja lokeroissaan ilman riittävää yhteistyötä ja tiedon vaihtoa. Kuuntelin viime vuoden SITS18-konferenssissa case-esitystä ”NHS digital story of transformation”. NHS Digital tuottaa palveluita sekä NHS:lle eli National Health Service -organisaatiolle että myös muille terveysalan toimijoille. Organisaatio on rakennettu siten, että erillisten tukitiimien ja prosessien sijasta keskeisistä palveluista vastaavat solut, joissa on mukana henkilöitä eri prosesseista ja palvelutiimeistä. Hyötyinä raportoitiin mm. palvelujen parempi saatavuus, palvelutuotannon ja kehittämistiimien välisen kommunikaation lisääntyminen, avoimien häiriökirjausten määrän lasku paikoin jopa 50 %, ratkaisuajan puolittuminen jne.\nKaiken kehittämisen taustalla oli hyödyntää mm. ketteriä menetelmiä sekä DevOps- ja Lean-ajattelua. Nämä ovat ihan samat asiat, jotka ovat myös ITILin uuden version kantavia ajatuksia. Pihvi ei olekaan siinä, että esimerkiksi service desk olisi nyt erilainen kuin ennen. Se on ihan sama tärkeä palvelunhallinnan osa-alue, mutta asioita TEHDÄÄN eri tavalla: ITIL korostaa asiakaskokemusta, kokonaisvaltaisuutta, ketteryyttä, automaation hyödyntämistä siellä, missä siitä on hyötyä, arvon tuottamista eri toimijoiden yhteistyön ja yhteisen tekemisen kautta. Eivät nämä asiat olleet mitenkään vieraita tai poissuljettuja edellisessäkään ITILin versiossa. Ne vain peittyivät ainakin näennäisesti tiukan prosessiajattelun taakse.\nEnsin meillä oli funktiot, sitten prosessit ja viimeksi elinkaarimalli. Nyt ITIL kuvaa palvelun arvojärjestelmän (SVS, service value system). Tervetuloa kursseille tutustumaan ITIL 4 Foundation:iin!\nAsiasanat: Ketteryys, asiakaskokemus, ITIL4


Lisää flashia, dropdown menujen tekoa. Olin vähän laiska ja hain sivuilta valmiin dropdown-menun jota muokkailin XML:llä. Tein myös kuvagallerian ja esitin kummatkin luokan edessä.\nOpiskeltiin flashia. Etsin ilmaisia flash esimerkkejä mutta en millään löytänyt muokattavaa As3 projektia.\nTänään sijainen koulussa, eli tuli vähän lepsuiltua\nTuli aladivien kanssa sen verran sijoitteluongelmia että jouduin ne poistamaan, siihen perkule meni koko päivä sitten.\nLeiska valmis ja aloin paloittelemaan kuvia diveille. Pohjaa sain tehtyä aika pitkälle.\nMuokkailin Piikkilanka Filmsin leiskaa ja ehdin dreamweaverilla tekemään vähän pohjaakin.\nCantinovum sivut sain valmiiksi, olen tyytyväinen.\nMyöhästyin tänään jälleen kerran tunnilta, herätessä oli jo päänsärkyä ja sama jatkui koulussa. Jouduin lähtemään ennen yhtä. Teen nyt kämpilläni säryn hellitettyä Cantinovumin linkkejä muihin osioihin, saan ehkä tänään kaikki valmiiksi.\nOtin kiintolevyni mukaan ja aloin suunnittelemaan uusia sivuja lyhytelokuva-tiimillemme. Jatkoin myös cantinovumin tekemistä ja autoin muita ongelmissa.\nUuden taustakuvan loin sivuille ja rakentelin vieraskirjan sivuston laitaan (Käyttävät sitä tai sitten ei, hyvää harjoitusta ja muistin virkistystä).\nHuomenna muita sivuja tekemään.\nSivut ovat netissä testejä varten: http://wreckedwire.com/cantinovum/index.html tai http://www.cantinovum.urli.fi/\nIndex edistyy hyvin.\nLisää säätöä, alkaa rakenteellisesti olemaan valmis. Vai onko sittenkään?\nSivustojen rakentelu jatkui, div-tagien säätöjä ja ulkoasun muuntamista.\nLuulin että olin jäljessä muita mutta ilmeisesti olenkin edellä. Olin jo ehtinyt reippaasti aloittaa Html- ja Css:n rakentelua. Leiskasta vieläkin puuttuu\nse jokin. Täytyy miettiä, mitä uudistuksia tekisi.\nHarmittaa kun jäin nyt vähän jälkeen sairasteltuani. Jatkoin Cantinovum sivustojen rakentelua ja kohtasin yhden ongelman. Navigaation ja footerin välissä oleva tekstiosa, eli "main" hyppii miten sattuu. En saanut korjatuksi toistaiseksi.\nTulin kouluun hieman heikohkossa kunnossa ja lähdin pois kotiin sairastamaan.\nTänään ei hirveästi mitään saanut aikaiseksi.\nMelko tylsä päivä. Onneksi Esseli kävi tarkistamassa sivuston layoutin ja antoi uusia ideoita jatkokehittelyyn. Muutin hieman värejä ja ehdin Dreamweaverinkin käynnistää.\nOpettaja ei ollut paikalla. Katselin videotutoriaaleja ja jatkoin leiskan väsäämistä.\nBannerin teko jatkui, alkaa tulla jo valmista jälkeä mutta aina löytää jotain hiottavaa. Toisi se Esseli ne kuvat niin ei tarvitsisi minigolffia pelailla...\nSaatiin uusi työtehtävä Esseliltä. Alustavan tiedonannon jälkeen sain hahmotettua mielessäni sopivat sivut, mutta olisi varmaan ollut hyvä luonnostella ensin sivusto paperille. Aloin kuitenkin suoraan tekemään banneria, mistä yleensä aloitan aina nettisivuja tehdessä. Sain jotain nuotteja photarissa aikaiseksi.\nEn tullut Myway-messuille vaan keskityin kämpälläni tilatun nettisivutyön tekemiseen.\nFirman nettisivujen edistymistä voi tarkkailla täällä: http://www.syotehuvilat.fi/beta/\nSivustot tällähetkellä pahasti kesken mutta saan ainakin rahaa työstämisestä.\nPäivä sujui verkkaisesti, palauteltiin mieliin nettisivun tekoa. Eipä mittään, mitään uutta en oppinut.


Installatron Sovellusasennin - Sovelluksen asentaminen : Louhi - Asiakaspalvelu\nInstallatron Sovellusasennin - Sovelluksen asentaminen\nMuokattu: Pe, 22 Loka, 2021 at 10:19 AM\nTässä ohjeessa opastetaan sovelluksen asentaminen Installatron sovellusasentimella. Sovellusasentimen käyttö mahdollistaa erilaisten webhotellissa toimivien sovellusten asentamisen automaattisesti, sillä sovellusasennin esimerkiksi luo tietokanta-asetukset itse ja näin käyttäjän ei tarvitse tietokantoja erikseen luoda. Lisäksi sovellusasentimella on mahdollista asettaa automaattinen varmuuskopiointi käyttöön. Ohjeessamme asennettavana sovelluksena on Wordpress, mutta sama ohje pätee muihinkin Installatronin sovelluksiin.\nInstallatron -sovellusasennin kuuluu Louhen Perus-, Rajaton- ja Voima-webhotelleihin sekä Sovellushotelli-palveluihin.\nKirjaudu webhotellin hallintapaneeliin webhotellin tunnuksilla. Installatron löytyy hallintapaneelin Software-valikosta:\nKlikkaa asennettavan sovelluksen kuvaketta:\nSiirry asennukseen ”install this application” -painikkeesta:\nPääasetuksissa voit valita asennetaanko sovellus suoraan webhotellin www-juureen vai johonkin erilliseen kansioon (”Directory”). Suosittelemme viimeisimmän version asentamista sekä mahdollisten automaattisten päivitysominaisuuksien käyttämistä:\nMuokkaa sovelluksen käyttäjätunnus (”Administrator Username”) ja salasana (”Administrator Password”) haluamaksesi. ”Administrator Email” -kenttään tulee syöttää sovelluksen ylläpitäjän toimiva osoite. Tähän osoitteeseen on myöhemmin mahdollista palauttaa sovelluksen salasana.\nJatka asennusta painamalla ”Install”:\nJärjestelmä asentaa sovelluksen, jonka jälkeen se on heti käyttövalmis:\nLouhi Net on virallinen Installatron -partneri


destination unfamiliar: Peukut pystyyn!\nAlkuviikko hujahti siellä kotosalla ja nyt olen sitten uurtanut töissä pari päivää. Eilinen työpäiväkin venähti 10 tuntiseksi eli minäkin olen saanut oman osani näistä Tammerfesteistä. Tosin tiskin takana. Tietysti varmaan kamalat sateet ja ukkosetkin ovat vaikuttaneet siihen, että ravintola, jossa olen töissä on pamahtanut aina sekunnissa ihan täyteen. Noh, eipähän ole ainakaan tylsää.\nTöiden lisäksi olen stressaillut ja hihkunut kämppien takia. Olen siis tiistaina menossa ainakin viiteen näyttöön ja olen nyt niitä suunnitellut. Huomasin, että julkisilla kulkuvälineillä en ehtisi käydä muutamassa kämpässä, joten päädyin pyörävuokraukseen. Soitin ja varasin juuri itselleni pyörän koko päivälle tiistaiksi ja printtailin pyöräily-ystävällisiä karttoja. Pyörävuokraamo puhui omistavansa myös navigaattorin, jota voivat lainata ja löytyyhän puhelimestanikin Googlemaps ja heikosti toimiva navigaattori. Olen vain välillä niin kova eksymään.. Onneksi asunnot ovat pääasiassa samalla alueella, mutta juuri ajallisesti lähimmät näytöt sattuvat olemaan yli 4km päässä.\nEnsimmäinen näyttöni on tosiaan klo 11 aamulla ja sen jälkeen on 4 tunnin tauko. Ajattelin ajankuluksi sitten kiertää tuon reitin, joka minun pitää polkea pikaisesti ehtiäkseni kaikkiin näyttöihin. Olen tämmöinen varman päälle pelaaja ja tykkään olla kartalla, ettei kiireessä sitten iske paniikki. Siinä välissä voin myös katsella muita paikkoja Helsingissä, joka itselleni on niin kovin tuntematon. Toivotaan muuten, että sää on hyvä!\nEli viimeistään sitten tiistaina tai keskiviikkona tulee päivityksiä, että olinko kuin uitettu koira ja eksyinkö. Toivotaan, että kaikki menee nappiin ja saisin asunnonkin eli thumbs up and fingers crossed!


Toinen helppo tehdä, mutta usein kysytty kysymys Joomlasta on, kuinka Joomla-oletussivu lisätään etusivukomponentista toiseen.\nKuinka mukauttaa Joomla-kotisivua\nEtusivu-komponentin (tai Esittelyssä olevien artikkelien komponentin) ymmärtäminen\n# Johtavat artikkelit\nArtikkelin näyttäminen suositelluissa artikkeleissa\nArtikkelin asettaminen suositeltavaksi\nJoomla-moduulien näyttäminen kotisivulla\nYksi niistä asioista, joista pidämme tehdessämme verkkosivustoja osoitteessa CollectiveRay, on muokata kotisivun kohteita.\nJoomla 2.5: ssa ja Joomla 3: ssa tämä on tullut melko helpoksi ... Kun napsautat Valikot, näet, että yhdessä valikoissa on tähtikuvake.\nJoko napsauta kyseistä valikkoa ja napsauta "Koti" -sarakkeessa tähtikuvaketta, ja tästä tulee uusi Joomla-etusivusi tai Joomla-kotisivusi.\nJos haluat, että eri valikossa olevasta eri valikkokohdasta tulee kotisivusi, siirry yksinkertaisesti kyseiseen valikkoon ja napsauta haluamasi valikkokohdan Koti-tähti-painiketta.\nKotilinkin sisältävä valikko voidaan tunnistaa myös näkemällä kotikuvake valikoiden luettelossa.\nKlikkaa tästä löytää asiantuntijoita Joomla.\nJoomlan etusivua (tai Featured Articles -komponenttia) käytetään mukauttamaan kotisivun näyttämistä Joomlassa.\nTämän yksinkertaisen kysymyksen kysyvät Joomla-foorumeilla yhä uudestaan CMS: n uudet ihmiset. Suosituin kysymys olisi, kuinka vaihdan kahdesta sarakkeesta yhteen sarakkeenäyttöön.\nOn tietysti monia muita, mutta pohjimmiltaan on käynnissä paljon kysymyksiä Joomla-verkkosivustosi etusivun tai aloitussivun mukauttamisesta.\nEnsimmäinen asia, joka sinun on ymmärrettävä, on se, että Joomla-kotisivua käyttää niin kutsuttu "Featured Articles" -komponentti.\nPohjimmiltaan tämä on Joomla-ydinkomponentti, jonka avulla voit esitellä tiettyjä artikkeleita tietyssä muodossa. Tietenkin - se on täysin sinun, Joomla-verkkosivuston suunnittelijan tai verkkovastaavan, vastuulla, mitkä artikkelit haluat näyttää.\nJoomla-etusivu on komponentti, jonka avulla voit hallita kotisivusi ulkonäköä.\nSe eroaa hieman vakiokomponenteista siinä, että sen asetuksia ei tehdä Komponentit-valikon kautta. Sen sijaan sinun on löydettävä Etusivu linkki päävalikossa.\nOletusasennuksessa Koti osoittaa etusivukomponenttiin.\nKuten näet Home osoitteessa CollectiveRay (tai etusivua) juuri nyt muokataan Layout Tab.\nAsettelu-välilehden avulla voimme erityisesti järjestää miltä Joomla-etusivu näyttää. Voimme päättää, kuinka monta Johtavat artikkelit näytämme (ts. täysin varustellut artikkelit), kuinka monelle artikkelille aiomme vain näyttää johdannon - Johdantoartikkelit, kuinka monta Linkit muihin artikkeleihin, joita näytämme ja kuinka monta Pylväät meillä on.\nTämä parametri määrittää näytettävien täysleveiden artikkelien määrän.\nJohtavassa artikkelissa esittelyteksti näytetään. Tämä asetus ohittaa sarakeparametrin, ts. Jos olet päättänyt, että johtavassa johdannossa on 2 saraketta ja 1 kohde, sinulla on seuraava asettelu:\n1 artikla - Täysi leveys (rivi 1 - johtava)\n2 artikla (rivi 2, sarake 1) 3 artikla (rivi 2, sarake 2)\n4 artikla (rivi 3, sarake 1) 5 artikla (rivi 3, sarake 2)\nArtikkeleiden määrä, joiden esittelyteksti näytetään. Tämä sulkee pois Johtavat artikkelit -parametrin kohteiden määrän.\n£ -sarakkeet määrittävät, kuinka monta saraketta näkyy kullakin rivillä. Jos haluat enemmän kuin yhden sarakkeen, aseta sarakkeiden määrä tähän.\nNäytettävien artikkeleiden linkkien määrä. Jälleen kerran tämä numero sulkee pois Leading- ja Intro-parametrien kohteiden määrän. Linkit-osiossa näkyvät kohteet sisältävät vain artikkelin otsikon (ilman johdantotekstiä).\nYllä olevien parametrien asettaminen määrittää miten kohteet näyttävät, mutta haluamme myös määrittää, mitkä kohteet haluamme esitellä tässä osassa.\nOn kaksi tärkeää asiaa, jotka sinun on otettava huomioon määritellessäsi mitä artikkeleita näytetään.\nEnsimmäinen on "Valitse luokat".\nKuten alla olevasta kuvakaappauksesta näet, Valitse luokat -toiminnolla valitaan, mistä luokista sisältö näytetään. Joten jos haluat näyttää vain tietyn luokan sisältöä, voit valita kyseisen luokan.\nValitse niin monta luokkaa kuin tarvitset. Luokat, joita ei ole valittu, eivät näytä sisältöä etusivulla.\nJotta artikkeli voidaan näyttää Suositellut artikkelit tai Joomla-kotisivulla, meidän on myös merkittävä kyseinen artikkeli Featured-artikkeliksi.\nEnsimmäinen tapa on käyttää Featured-valitsinta artikkelin oikealla puolella.\nToinen on napsauttamalla artikkeliluettelossa olevaa Esitelty artikkeli -kuvaketta (tähti). Jos napsautat ⭐, artikkelista tulee Suositeltu artikkeli.\nKolmas tapa on napsauttaa valintaruutua valitaksesi artikkeli tai useita artikkeleita ja napsauttamalla sitten Sisältö-luettelon yläosassa olevaa Esillä-painiketta:\nToistaiseksi olemme nähneet, kuinka esitellä kokonaisia artikkeleita, sisällön esittelyjä ja linkkejä sisältöön.\nMutta entä jos haluamme lisätä tiettyjä ominaisuuksia tai moduuleja kotisivulle. Haluamme erityisesti näyttää tietyt moduulit vain kotisivulla.\nTämä voidaan tehdä kunkin moduulin parametrien avulla.\nMene Laajennukset> Moduulit\nNapsauta moduulia, jonka haluat näyttää vain etusivulla.\nKlikkaa Moduulin määritys välilehti ja valitse Vain valituilla sivuilla pudotusvalikossa. Napsauta Laajenna kaikki tai Ei mitään laajentaaksesi valikkokohteita, kunnes pääset päävalikkoon, jossa on kotisivu.\nNapsauta sitä valikkokuvaketta valitaksesi sen.\nTämä tarkoittaa, että moduuli näyttää "Vain valituilla sivuilla" ja olemme valinneet "Koti", joten moduuli näkyy vain etusivulla.\nSuorittamalla seuraava toimenpide useita kertoja eri moduuleille ja määrittelemällä ne aina eri sijainteihin, voit täysin mukauttaa Joomlan kotisivun ulkoasua.\nJoomlan kotisivun toiminnan ymmärtäminen ei ole helppoa, ja se on turhautumista monille ihmisille, jotka eivät tunne kehyksen toimintaa. Kun kuitenkin ymmärrät yllä olevat käsitteet, sinulla on paljon voimaa mukauttaa etusivu tarpeisiisi.\nEi vain sitä, mutta näkyvän sisällön vaihtaminen on erittäin helppoa vain vaihtamalla muutama kytkin tänne ja täältä.\nJos sinulla on kysyttävää, ilmoita siitä meille ja voimme laajentaa alla olevissa kommenteissa.


Borussia M'gladbach v Eintracht Frankfurt - jalkapallon vedonlyöntivinkit\nKoti › Ennusteet › Jalkapallo › Saksa › Bundesliiga › Borussia M’gladbach – Eintracht Frankfurt\n2021-04-17 – Bundesliiga\nBorussia M’gladbach – Eintracht Frankfurt -ottelun esikatselut\nBorussia M’gladbach ja Eintracht Frankfurt välinen ottelu pelataan 2021-04-17. Tämä Bundesliiga ottelu alkaa 13:30 GMT. Valmentaja M. Rose luotsaama joukkue on napannut 2 voittoa viidestä viime pelistä, kun taas Eintracht Frankfurt on voittanut 3 pelin viidestä.\nEdellisissä Borussia M’gladbach ja Eintracht Frankfurt kohtaamisissa Borussia M’gladbach on saanut 1 kotivoittoa, kun taas Eintracht Frankfurt voittanut 0 pois peleistä.\nBorussia M’gladbach – Eintracht Frankfurt keskinäiset tulokset\nSeuraavasta taulukosta voit tarkistaa neljän edellisen Borussia M’gladbach and Eintracht Frankfurt -tapaamisen tulokset::\nJos olet kiinnostunutjokaisen joukkueen keskinäisistä tuloksista ja liigatilastoista, suosittelemme katsomaan Borussia M’gladbach vs Eintracht Frankfurt H2H -sivua.\nBorussia M’gladbach vs Eintracht Frankfurt ennusteet & todennnäköisyydet\nBorussia M'gladbach vastaan Eintracht Frankfurt — Vedonlyöntivinkit\nOEnnusteemme Bundesliigassa 2021-04-17 pelattuun Borussia M'gladbach vastaan Eintracht Frankfurt -otteluun perustuu kutakin joukkuetta koskeviin tilastoihin sekä H2H-tietoihin. Napsauttamalla Paljasta Ennuste -painiketta näet tuoreimmat vedonlyöntivinkkimme.\n*Otathan huomioon, että ylläolevat todennäköisyydet olivat voimassa tämän artikkelin julkaisuajankohtana. Todennäköisyydet saattavat vaihtua artikkelin kirjoittamisesta siihen, kun Borussia M’gladbach – Eintracht Frankfurt -peli alkaa. Jos jonkun vedonlyöntipaikan kohdalla ei ole todennäköisyyksiä, tiedon keräämisessä on ollut ongelma. Klikkaa ”Bonus Button” -painiketta vieraillaksesi operaattorin sivuilla, josta saat ajankohtaiset todennäköisyydet Borussia M’gladbach – Eintracht Frankfurt -peliin. Sopimusehdot pätevät. Ikäraja: 18+. Panosta vaastuullisesti!\nMitkä ovat kommenttisi ja ennustuksesi Borussia M’gladbach vs Eintracht Frankfurt -peliin?\n‹ Wolverhampton Wanderers – Sheffield United\nWolfsburg – Bayern Munich ›\nJulkaistu kohteessa Bundesliiga Merkitty: Borussia M'gladbach, Eintracht Frankfurt


#JYSKgoesKESÄ - Kevätmalliston lanseeraus - Omakotivalkoinen\nmaaliskuu 1, 2018 maaliskuu 1, 2018\nMiten mieletön auringonpaiste olikaan tänään, kun tanskalainen sisustusjätti JYSK lanseerasi kevät-mallistonsa kauniissa Meripaviljongissa Helsingissä. Ulkona paikkui kunnon pakkanen ja merikin oli umpijäässä, mutta sisällä tunnelma oli mukavan kesäinen…\nJYSKin kevätmallistossa nähdään kolme erilaista mutta yhdisteltävää teemaa. Skandinaavisen klassinen Simplified Luxury tukeutuu selkeisiin sisustuksen peruslinjoihin, Urban Roots painottuu luonnonmateriaaleihin boheemeilla twisteillä maustettuna, sielultaan lämminhenkinen Hygge vuorostaan leikittelee rentoudella ja sen taustalla oleva motto on “epätäydellisyys on täydellistä”.\nMaaliskuun lopussa myyntiin ilmestyy myös joukon uusin tuttavuus Scandinavian Sense -tuotesarja, joka koostuu orgaanisesta puuvillasta valmistetuista tekstiileistä. Erityisen tästä sarjasta tekee se että tuotteissa käytetty puuvilla on 100% GOTS-sertifioitua*. Tätä mallistoa odotan itse kovasti, sillä iskin silmäni alla olevassa kuvassa vilahtavan betonijakkaran lisäksi mm. orgaanisiin puuvillapyyhkeisiin.\n*GOTS (Global Organic Textile Standard) on maailman johtava puuvillan ja muiden materiaalien luonnonmukaista tuotantoa kuvaava standardi.\nPitäkäähän silmät auki loppukuusta kun tuoteuutuudet alkavat rantautua JYSK-myymälöihin -lupaan että joukossa on muutamia todellisia sisustushelmiä, joista itsekin olen ihan kipinöissäni! 🙂 Tänä keväänä ja kesänä JYSK painottaa mallistossaan juuri niitä asioita, jotka minua sisustuksessa eniten inspiroi – trendivärien lisäksi valikoimassa nähdään paljon neutraaleja skandinaavisen sisustuksen pohjasävyjä, aitoja materiaaleja, kuosien ja kuvioiden sijaan ihania struktuureja, ja jykevistä materiaaleistaan huolimatta monien kalusteiden muotoilusta huokuu sirolinjaisuus ja kalustekokonaisuuksien keveys! ♥\nJulkaissut: Miia / Oma Koti Valkoinen - 1.3.2018 klo 21:38 -\nPiha & ParvekeSisustuskaupatSisustusuutisetSkandinaavinen SisustusTapahtumatVihersisustus\n6 kommenttia “#JYSKgoesKESÄ – Kevätmalliston lanseeraus”\nmaaliskuu 2, 2018 11:15\nOrgaaninen = luomu.\nmaaliskuu 3, 2018 21:47\nNipotinip: Kyllä ja ei, luomuksi ei voi sanoa kaikkea joka on orgaanista, ainakaan jos kosmetiikasta on kyse. 🙂\nmaaliskuu 2, 2018 13:59\nKiitos vinkistä. Nyt näyttää Jyskin uutuudet tosi kivoille ja voisin minäkin poimia muutamankin ihanuuden meidän kotiin. Jään odottamaan!\nmaaliskuu 3, 2018 21:48\nKastehelmiB: Ihania juttuja tulossa, ainakin tuo Scandinavian Sense kannattaa kurkata kuun lopussa, sieltä takuulla löytyy sellaisia tuotteita joista innostut. 🙂\nmaaliskuu 2, 2018 22:13\nTiesitkö, että nuita betonijakkaroita oli Jyskissä jo ainakin 2016 kesällä! 🙂\nmaaliskuu 3, 2018 21:51\nJasmin: Saattoivatpa hyvinkin osua silmään koska usein Jyskissä asioin, mutta koska en tuolloin betonijakkaroista muista olleeni kiinnostunut, niin eivät jääneet mieleen. 🙂